"Mehri dəmiryolunun işə düşməsi 5-7 rayonun işğaldan azad olması deməkdir"- RƏY - son xeberler\n"Mehri dəmiryolunun işə düşməsi 5-7 rayonun işğaldan azad olması deməkdir"- RƏY\nErmənistanın Rusiyadakı səfiri Vardan Toqanyan bəyan edib ki, Ermənistan hökuməti "Rusiya Dəmir Yolları" ilə Gürcüstanın Batumi limanından Rusiya Federasiyasına bərə keçidi yaratmaq barədə danışıqlar aparır. Onun sözlərinə görə, tərəflər keçidin birgə işlənməsi imkanlarını müzakirə edirlər. O əlavə edib ki, erməni istehsalçılarının Gürcüstan limanlarından, nəinki Batumi, o cümlədən Poti vasitəsilə Novosibirskə malların daşınması üçün hər zaman istifadə imkanları olub və hazırda var.\nBununla Sonxeber.az-a danışan Siyasi İnnovasiya və Texnologiya Mərkəzinin (SİTM) sədri Mübariz Əhmədoğlu bildirib ki, Rusiyanın Ermənistandakı indiki kommunikasiya vəziyyətinə münasibəti bizim əleyhimizə dəyişib: "Eyni zamanda bu məsələdə Rusiya İrana da müəyyən qədər təsir edir. Rusiyada müəyyən bir qrup var ki, onlar Mehri dəmir yolunun açılmasına çalışır. SSRİ dövründə Moskvadan gələn yüklər Ermənistana Azərbaycan ərazisi ilə daşınırdı. Çünki SSRİ dövründə daşımaların 80 faizi Ermənistana Azərbaycan ərazisindən keçən dəmiryolu vasitəsi ilə gedirdi. Bu gün Azərbaycan ərazisindən keçən Mehri dəmiryolunun işə düşməsi bizim 5-7 rayonumuzun işğaldan azad olunmasına səbəb olmalıdır. Çünki Mehri dəmiryolunun keçdiyi ərazilər hazırda ermənilərin işğalı altındadır. Ermənilər isə Azərbaycanın torpaqlarını işğaldan azad etmək istəmirlər. Bunun cavabında isə ermənilər Rusiyanın tərkibində başqa qruplaşma tapıblar. Guya onlar malları İrəvandan Batumiyə dəmiryolu vasitəsi ilə daşıyacaqlar. Batumidə də 2 bərə alıblar. Həmin bərələrlə yüklər Novosibirsk limanına daşınacaq. Bu vaxtı ilə işlənmiş və özünü doğrultmayan marşrutdur. Hazırda gündəlikdə olan məsələ İranın Ənzəli limanı ilə bağlıdır. Yəni, Rusiyadan Ermənistana gedən yüklər İranın Ənzəli limanına daşınmalı, oradan da maşınlarla İrəvana aparılmalıdır. Bu marşrut da uğurlu olmayıb. Hazırda kommunikasiya məsələsində Azərbaycan üçün təhlükəli olan məsələ Gürcüstanın daxilində gedən proseslərdir. Gürcüstanın ərazisinə ən azı iki istiqamətdə yollar çəkilir ki, bununla da Ermənistanın Rusiyaya çıxışı asanlaşa bilər. Təəssüf ki, gürcülər bizimlə başqa cür danışıb sonra ermənilərə şərait yaratmağa çalışırlar".\nSosial Baxılıb: 6376 Tarix: 14 fevral 2020\n"Livayada Fransa və Almaniya birbaşa Rusiyanın mövqeyini müdafiə edir" - RƏY\nSon vaxtlar Rusiya və Avropa Birliyi arasındakı münasibətlərdə müəyyən istiləşmə təzahürləri özünü büruzə verir. Rusiya Xarici İşlər Nazirliyinin Ümumavropa Əməkdaşlığı Departamentinin direktoru Nikolay Kobrinets yeni Avropa Komissiyasının yaradılmasından sonra "imkanlar pəncərəsinin" açılmas\nAzərbaycanda biabırçılıq - Canlı efirdə 47 yaşlı qadınla 34 yaşlı kişi hamının gözü önündə öpüşdü/FOTO\nAzərbaycanda efirdə biabırçı hadisə baş verib. . . Sonxeber.az bildirir ki, Arb telekanalının canlı efirində şok hadisə yaşanıb. Belə ki, izləyici kimi verilişə gələn 47 yaşlı Natavan adlı qadınla 34 yaşlı gözdən əlil cütlük studiyada heç kimə məhəl qoymadan öpüşüb. Sevgililərin bunu 14 fevral - Sevgililə\nAzərbaycanın beynəlxalq aləmdə artan nüfuzu ölkədəki ordu quruculuğu işində də özünü qabarıq göstərir. Orduda aparılan islahatlar, vaxtında və yüksək səviyyədə həyata keçirilən tədbirlər bu sahədə zəruri irəliləyişlərin əldə olunması üçün stimul rolunu oynayır. Hərbi qulluqçuların sosial və məişət şəraitini\n"Neftçi" Futbol Klubunun Müşahidə Şurasının sədri, Azərbaycan Xalq Yazıçısı Çingiz Abdullayev klubun açılışı ilə əlaqədar təbrik ünvanlayıb. Sonxeber.Az-ın məlumatına görə, təbrikdə deyilir: . "Hörmətli dostlar! Sizi AZE NAKHCHIVAN-KÖLN SK Futbol Klubunun açılışı münasibəti ilə təbri


Qax Rayon Məhkəməsi - Məhkəmələr - Web.DDD.az - Azərbaycanın saytlar kataloqu və sosial şəbəkə səhifələri kataloqu\nQax Rayon Məhkəməsi birinci instansiya məhkəməsi kimi Qax rayonunun ərazisi çərçivəsində qanunla səlahiyyətlərinə aid edilmiş mülki, cinayət, inzibati xətalara dair və digər işlərə baxır.\nQax – rayonu 1930-cu ildə təşkil edilmişdir. 1963-cü ildə rayon ləğv edilib Zaqatala rayonuna verilmişdir. 1964-cü il 17 iyun tarixindən yenidən rayon kimi bərpa edilmişdir. Qax Rayon Məhkəməsi 1930-cu ildə Qax Qəsəbə Məhkəməsi adı altında fəaliyyətə başlamışdır. 1938-ci ildə məhkəmənin adı dəyişdirilərək Qax Xalq Məhkəməsi adı altında fəaliyyətinə davam etmişdir.Yaşayış məskəni kimi Qaxın adına ilk dəfə Moisey Kalankatlı nın "Albaniya tarixi" əsərində rast gəlinir. IV əsrə aid hadisələrdən bəhs edən tarixçi Haku(Qax) adlı yaşayış məskəninin adını qeyd edir. Rayonun ərazisi Böyük Qafqaz sıra dağlarının cənub ətəklərində yerləşir. Qax Azərbaycanın mühüm aqrar-sənaye rayonlarından biridir. Əsasən qərzəkli meyvələr (fındıq, şabalıd, qoz) rayonu kimi tanınır. Rayonun ərazisi 1494 km², əhalisinin sayı isə 53 min 800 nəfərdir (13 iyun 2011). Erməni işğalçılarının işğalçı siyasəti nəticəsində Qax rayonunda ümumi sayı 1118 nəfər olan 294 qaçqın və məcburi koçkün ailə məskunlaşmışdır. Rayon şimal-qərbdən Dağıstan Respublikası, cənub-qərbdən Zaqatala və cənub-şərqdən Şəki rayonu ilə həmsərhəddir.\nSaytın ID-si: 953\nƏlavə edilib: 16.09.20 05:41:05\nYenilənib: 16.09.20 05:41:05\nVaxtı bitir: 16.09.21 05:41:00


Neft bahalaşır, dollar düşür (YENİLƏNİB) - Azadlıq Xeber\nYanvarın 28-nə AMB-nin ən son USD/AZN rəsmi məzənnəsi 1,6028 səviyyəsində olub. Avronun məzənnəsində bahalaşma qeydə alınıb. Avro 1.7445 manat, Rusiya rublu isə cüzi bahalaşma ilə 0.0205 manat olub. Həmçinin 1 ingilis funt-sterlinqi ucuzlaşaraq 2.2833 AZN, 1 türk lirəsinin qiyməti isə 0.5342 AZN müəyyənləşib. AMB-dən verilən məlumata görə, yanvarın 29-na USD/AZN rəsmi məzənnəsi 1,6008 səviyyəsində müəyyən olunub.\nbarrel dollar neftin bahalasmasi neftin qiymeti


Sahil Babyevin haqqı çatmalıdır » MediaMaqnatTV.info\nKürdəmir rayonunun bir qrup sakini tərəfindən “Hürriyyət”in redaksiyasına şikayət məktubu daxil olub. Qəzetimiz vasitəsilə Əmək və Əhalinin Sosial Müdafiəsi naziri Sahil Babayevə müraciət edən şikayətçilər yazır:\n“Hörmətli Sahil Babayev!\nSiz demək olar ki, bütün günü efirlərdə aparılan sosial islahatlardan, görülən işlərdən ağız dolusu bəhs edirsiniz. Yaxşı, indi gəlin baxın, Kürdəmirdə vəziyyət necədir? Kürdəmirdə, necə deyərlər, hər kəs keçmiş nazir Səlim Müslümovun "ölənlərinə rəhmət oxuyur". Bu gün hər bir Kürdəmir sakini siz Sahil Babayevdən narazıdır. Biz sakinlər bilmirik ki, bu narazılığın mənbəyi sizsiniz, yoxsa DSMF-nin Kürdəmir rayon şöbəsindəki kadrlarınız? Sözü uzatmadan konkret olaraq mətləbə keçirik.\nBiz Kürdəmir sakinlərinin konkret olaraq şikayəti DSMF-nin Kürdəmir rayon şöbəsinin Sosial yardım və sosial müavinətlər sektorunun müdiri Hidayətov Hamil Ədalət oğlu və həmin sektorun məsləhətçisi Mürsəlov Ramin Məmməd oğlundandır. Bildiyimiz kimi, sosial yardım və sosial yardımın təyinatı bu iki şəxsin əlində cəmləşib. Hər gün xeyli vətəndaş sosial müavinətin təyin (uşağın anadan olmasına görə verilən birdəfəlik müavinət, dəfn üçün müavinət, penitensiar müəssisələrdə çəzaçəkmədən azad olunan şəxslər verilən müavinət və s.) olunması üçün Hidayətov Hamil və Mürsəlov Raminin yanına üz tuturlar. Uşağın anadan olmasına görə verilən müavinətin (süd pulu) təyin olunması üçün bu iki şəxs - H.Hamil və M.Ramin - hər bir vətəndaşdan 10-15 manat, cəzaçəkmə müəssisələrindən azad olunan şəxslərə müavinətin təyin olunamsı üçün isə 40-50 manat rüşvət tələb edirlər. Və bu insanlara etirazını bildirdikdə isə deyirlər ki, bəs bizim "idarənin qarşısına tapşırıq qoyurlar", "Sahil Babayevin, nazirlikdəki digər vəzifəli şəxslərin haqqı çatmalıdır”, “bizim ailəmiz, uşağımız var", “biz özümüz də dolanmalıyıq" kimi ifadələrlə vətəndaşlara cavab verirlər.\nBu sosial müavinət sahəsində olan korrupsiya faktları idi. İndi gəlin keçək ünvanlı sosial yardıma.\nÜnvanlı Dövlət Sosial Yardımı (ÜDSY) üçün müraciət prosedurları elektronlaşsa da, Kürdəmirdə hələ də bu “yardım” rüşvətlə başa gəlir. Belə ki, aztəminatlı ailənin təmsilçisi bir qədər pulundan keçib, lazımi sənədləri almaq, özünün təmsilçilik hüququnu rəsmiləşdirmək üçün sənədlərin dövlət rüsumlarını ödəməlidir. Ardınca vətəndaş özü haqqında məlumatları VEMTAS-a daxil edir. Bu, hələ hamısı deyil!\nƏgər Əmək və Əhalinin Sosial Müdafiəsi Nazirliyinin bu işlərə məsul nümayəndələri müraciətçinin sənədlərində elektron olaraq, bir problem tapıb, “VEMTAS” sistemi ilə imtina sms-i göndərməsələr, işin yarısını alınmış saymaq olar. Daha sonra vətəndaşın qeydiyyatda olduğu rayon üzrə Dövlət Sosial Müdafiə Mərkəzinin əməkdaşları Hidayətov Hamil və ya Mürsəlov Ramin vətəndaşın evinə, yaşayışına baxış keçirib, müayinə aktı imzalayırlar. Və yenidən yardım üçün rüşvət mexanizmi işə düşür. Bu rüşvət mexanizmi necə işə düşür? Gəlin bunu sizə izah edim: Vətəndəş öz gəlirləri barədə məlumatları VEMTAS-a daxil edəndə, məsələn, tutaq ki, VEMTAS-a bir baş inək, 5 baş qoyun, 12 sot həyətyanı torpaq sahəsi daxil edir. Bu vətəndaşın maddi-məişət şəraitini Hidayətov Hamil və ya Mürsəlov Ramin yoxlayarkən aşkar edir ki, vətəndaşın bir baş inəyi yox 5 baş inəyi var, beş baş qoyunu 10 baş qoyunu var, 12 sot həyətyanı torpaq sahəsi yox, 50 sot həyətyanı torpaq sahəsi var. Hə, bax burda rüşvət mexanizmi işə düşür. Bunlar vətəndaşa bildirir ki, mən aşkar etdiklərimi olduğu kimi müayinə aktına qeyd etsəm, sənə avtomatik imtina veriləck və sən bir il sosial yardıma müracət hüququndan məhrum ediləcəksən. Və nəticədə vətəndaşdan 1000-1500 manat rüşvət tələb edirlər.\nBiz aşağıda adları qeyd olunan Kürdəmir rayon sakinlərinin tələbi nazirlik, Baş prokurorluq, Prezident Admnistrasiyası olaraq Sizdən tələbimiz Hidayətov Hamil Ədalət oğlunun və Mürsəlov Ramin Məmməd oğlunun yuxarıda qeyd etdiyimiz korrupsiya faktlarına görə dərhal tutduqları vəzifələrindən azad edilməsi və barələrində hüquqi araşdırma aparılmasıdır:\n1. Həsənov Şamil Qərib oğlu\n2. Atakişiyev Fərhad Osman oğlu\n3. Qurbanov Əli Həsrət oğlu


Azərbaycan ilə Almaniyanın Saarland federal torpağı arasında əməkdaşlıq məsələləri müzakirə olunub\nAzərbaycanın Almaniyadakı səfiri Ramin Həsənov Saarland federal torpağının paytaxtı Saarbrüken şəhərinə işgüzar səfər edib. AZƏRTAC xəbər verir ki, federal torpağın Baş Naziri Tobias Hansla görüşdə Azərbaycan və Almaniya arasında münasibətlərin ...\nElşad Hacıyev: Vətəndaş məmnunluğunun təmin olunması üçün polis tərəfindən hər cür imkan yaradılıb\nBakı Şəhər Baş Polis İdarəsi vətəndaş məmnunluğunun ən yüksək səviyyədə təmin olunması üçün bütün zəruri tədbirləri həyata keçirir. Baş İdarənin fəaliyyət sahəsinə daxil olan, ictimai münasibətləri təhdid edən sosial neqativ hallarla bağlı daxil olan bütün müraciətlər, istisnasız olaraq araşdırılır ...\nKeçən ay 22,8 milyon nəfər metrodan istifadə edib\nÖtən ay metrodan istifadə edənlərin sayı artıb. Dövlət Statistika Komitəsindən AZƏRTAC-a bildirilib ki, keçən ilin dekabrında 22,8 milyon nəfər metrodan istifadə edib. Noyabrda isə bu rəqəm 21,6 milyon ...\nKeçən il özəl şirkətlərə məxsus nəqliyyat vasitələri ilə daşınmış yüklərin həcmi artıb. Dövlət Statistika Komitəsinin mətbuat xidmətindən AZƏRTAC-a bildirilib ki, ötən il qeyri-dövlət sektoruna məxsus nəqliyyat ...\nPedaqoji mühazirələrin qalibləri mükafatlandırılıb\nYanvarın 30-da Təhsil Nazirliyində 2018-2019-cu tədris ili üzrə respublika pedaqoji mühazirələrinin qaliblərinin mükafatlandırılması mərasimi keçirilib. AZƏRTAC xəbər verir ki, tədbirdə Təhsil Nazirliyinin Ümumi və məktəbəqədər təhsil şöbəsinin müdiri Vəfa Yaqublu ...\nFutzal üzrə Azərbaycan millisi Rusiya yığması ilə qarşılaşacaq\nFutzal üzrə Azərbaycan milli komandası dünya çempionatının elit-raund mərhələsində bu gün növbəti oyununu keçirəcək. AZƏRTAC xəbər verir ki, millimiz Xorvatiyanın Osiek şəhərindəki “Qradski vrt Arena”da Rusiya yığması ilə qarşılaşacaq. ...\nÜmumi orta təhsil səviyyəsi üzrə buraxılış imtahanı üçün “Abituriyent” jurnalının xüsusi buraxılışı nəşr olunub\nDövlət İmtahan Mərkəzinin (DİM) ümumi orta təhsil səviyyəsi üzrə buraxılış imtahanı üçün “Abituriyent” jurnalının xüsusi buraxılışı nəşr olunub. DİM-dən AZƏRTAC-a bildirilib ki, xüsusi buraxılışda ümumi (9 illik) orta təhsil səviyyəsi üzrə buraxılış ...\n“Buta Airways”in veb-saytının bəzi funksiyaları işləməyəcək\n“Buta Airways”in veb-saytının bəzi funksiyaları işləməyəcək. Aviaşirkətdən AZƏRTAC-a bildirilib ki, “Buta Airways”in resurslarının sənayenin innovativ flaqmanı “Amadeus” platformasına köçürülməsi ilə əlaqədar rəsmi “www.butaairways.az” veb-saytının ...\nTəhsil naziri: Ortaq türk tarixi dərsliyi hazırdır VİDEO\nOrtaq türk tarixi ilə bağlı dərslik artıq hazırdır. AZƏRTAC xəbər verir ki, bunu Təhsil naziri Ceyhun Bayramov jurnalistlərə açıqlamasında deyib. Onun sözlərinə görə, hazırlanmış dərsliyin tədrisinə başlanması məsələsi Beynəlxalq Türk Akademiyası Elmi Şurasının ...\nİslam Dünyası Təhsil, Elm və Mədəniyyət Təşkilatının (İSESKO) BƏƏ-nin paytaxtı Əbu-Dabidə keçirilən İcraiyyə Şurasının 40-cı sessiyasında təşkilatın yeni strukturu müəyyənləşib. AZƏRTAC xəbər verir ki, struktur islahatları təşkilatın fəaliyyətini gücləndirmək ...\nLütfi Zadə adına Məktəblilərarası V Məntiq Olimpiadası keçiriləcək\nPaytaxt məktəbliləri arasında Lütfi Zadə adına Məktəblilərarası V Məntiq Olimpiadası keçiriləcək. Bakı Şəhəri üzrə Təhsil İdarəsindən (BŞTİ) AZƏRTAC-a bildirilib ki, olimpiadanın əsas məqsədi şagirdlərin məntiqi biliklərinin inkişafına təkan vermək, onlara beynəlxalq ...\nSəfər Mehdiyev: Gömrük Komitəsi bu ay büdcəyə 290 milyon manat köçürüb\nYanvar ayında Dövlət Gömrük Komitəsi tərəfindən büdcəyə 290 milyon manat köçürülüb. Bu barədə Dövlət Gömrük Komitəsinin sədri Səfər Mehdiyev AZƏRTAC-ın sualını cavablandırarkən deyib. O bildirib ki, cari ildə Gömrük Komitəsinin qarşısında ...\nHeydər Əliyev Fondu, Azərbaycanın Fransadakı səfirliyi və UNESKO yanında daimi nümayəndəliyinin birgə təşkilatçılığı ilə Parisdə UNESKO-nun baş qərargahında Fondun “Yeni kəşflər: Azərbaycan xalçaçılığında yeni motivlər” adlı sərgisinin açılışı olub ...\nAzərbaycanlı alimlərin məruzələri Yunanıstanda nəşr olunan məqalələr toplusuna daxil edilib\nAMEA-nın Arxeologiya və Etnoqrafiya İnstitutunda Yunanıstanın Aristotel Universitetinin Fəlsəfə fakültəsinin tarix və arxeologiya kafedrasının professoru Yakovos Mixailidisin iştirakı ilə bu ölkədə nəşr edilmiş “Təsisatların yaranması və xarici təsir altında ...\nFransa Senatının sərəncamıyla 1980-ci ildə Parisdə yaradılmış Avropa Elm, İncəsənət və Ədəbiyyat Akademiyasının növbəti yubiley sessiyasında Azərbaycanın Xalq yazıçısı Afaq Məsud qurumun həqiqi üzvü seçilib. AZƏRTAC xəbər verir ki, A.Məsud akademiyanın baş direktoru ...\nÖtən il Azərbaycan Avropa İttifaqı (Aİ) ölkələrindən ən çox İtaliyaya məhsul ixrac edib. Dövlət Gömrük Komitəsindən AZƏRTAC-a bildirilib ki, Azərbaycanın 2019-cu ildə ən çox məhsul ixrac etdiyi Aİ-yə üzv ölkələr ...\nRəsamlar İttifaqında gənc rəssamların əsərləri sərgilənəcək\nFevralın 2-də Azərbaycan Rəssamlar İttifaqının V. Səmədova adına sərgi salonunda Gənclər Gününə həsr edilmiş sərgi açılacaq. İttifaqdan AZƏRTAC-a məlumat verilib ki, sərgi Gənclər və İdman Nazirliyi, Dövlət Rəssamlıq Akademiyası ...\nÖtən il muxtar respublikada ÜDM istehsalı 2 milyard 839 milyon 650 min manat olub\nMuxtar respublikada iqtisadiyyatın şaxələndirilməsi və sosial sahənin inkişafı istiqamətində həyata keçirilən tədbirlər 2019-cu ildə də davam etdirilib, yüksək nəticələr qazanılıb. Naxçıvan Muxtar Respublikası Dövlət Statistika Komitəsindən AZƏRTAC-ın Naxçıvan bürosuna ...


Günün qoroskopu: hər məsləhətə qulaq asmayın — LUXLİFE.AZ\n«LuxLife» 24 iyul tarixi üçün ulduz falını təqdim edir.\nQoç — uğurlu gündür. Peşəkar uğurlarınız gözləntilərinizin əksinə olaraq o qədər də böyük deyil. Gələcək uğurlarınızın təməlini qoyun. Qəfil işgüzar təklif alacaqsınız. Təklif maraqlı və cazibədardır. Köhnə tanışlardan gələn təklifləri düşünmədən qəbul etmək olar.\nBuğa — mühüm işləri, maliyyə məsələləri ilə bağlı müzakirələri, potensial iş yeri sahibi və ya sifarişçi ilə görüşü ertələyin. Sakit, müstəqil iş üçün əlverişli zamandır. Başladığınız işləri başa vurun. Hesabat hazırlamaq, sonucları nəzərdən keçirmək zamanıdır. Yalnız inanılmış, sınanmış müttəfiqlər sizi dəstəkləyirsə, yeni işə və ya layihəyə başlamaq olar.\nƏkizlər — Şəxsi münasibətlərdə aktiv, təşəbbüskar olun. İmprovizələr etmək olar. İntuisiyanızın səsinə qulaq asın. Belə məsləhətlər ilk baxışdan sağlam məntiqə zidd təsir bağışlaya bilər. Bu yaxınlarda mübahisə etdiyiniz insanla barışa bilərsiniz.\nXərçəng — yaşam potensialının səviyyəsi aşağıdır. Görülən işlərin sayını azaltsanız, çətin işlərdən birini etibar etdiyiniz insana həvalə etsəniz, dürüst addım atarsınız. Lakin həllini tələb edən problemlə bağlı fəaliyyəti dayandırmayın.\nŞir — alış-veriş, sərmayə üçün münasib zaman deyil. Günün ikinci yarısı xoş görüşlər və maraqlı tanışlıqlar vəd edir. Romantik təmaslar ola bilər. Sevdiyiniz insanı sürprizlə sevindirin. Uzaq qohumlardan xoş xəbərlər ala bilərsiniz.\nQız — yeni, mürəkkəb işlərə başlamaq məsləhət deyil. Rutin, adət etdiyiniz, cari işlərlə məşğul olun. Köhnə müttəfiqlər sizə yardım edəcəklər. Yeni tanışlar və tərəfdaşlarla münasibətlər pis olmayacaq.\nTərəzi — əfsuslar olsun ki, şəxsi münasibətlər müstəvisində də durum normal deyil. Xırda, mənasız məsələlərə görə mübahisələr yarana bilər. Təmasları korlamayın. Yaranan ideyalardan birini ailə üzvlərinin köməyi ilə reallaşdırmaq olar.\nƏqrəb — işgüzar aktivliyin səviyyəsi aşağı düşəcək. Peşəkar fəaliyyət müstəvisində uğurlar az olacaq. Diqqəti cəmləmək, başladığınız işi bitirmək asan deyil. Mühüm işgüzar danışıqlar aparmaq, karyeranızın inkişafının asılı olduğu insanlarla görüşlər üçün əlverişli zaman deyil. Maliyyə itkiləri riski var.\nOxatan — yaxınlarınızla münasibətlərin harmonik olmasına çalışın. Sevdiyiniz insanla ixtilaflar yaratmayın. Yeni tanışlarla ehtiyatlı olun. Bu insanların bəziləri etimadınızdan öz məqsədləri üçün sui-istifadə etmək istəyirlər. Yaşam potensialı yüksəkdir. Səhhətinizdə problemlər yaranmayacaq.\nOğlaq — bu gün çözmək məcburiyyətində qalacağınız məsələlər ilk baxışdan göründüyü kimi asan deyil. Fəaliyyətə başlamazdan əvvəl mövcud situasiyanı təhlil edin. İnandığınız insanla məsləhətləşin.\nDolça — sözlərinizdə diqqətli olun. Sayıq davransanız, aşkar münaqişəyə yol verməyəcəksiniz. Dəyər verdiyiniz insanlarla münasibətləri korlamayın. Bir qədər keçəcək, ünsiyyətin məcrasını konkret müəyyənləşdirə biləcəksiniz.\nBalıqlar — böyük uğurlara nail olmaq istəyirsinizsə, daha aktiv çalışmalısınız. Qətiyyət və iradə yetərli deyil. Təcrübə, bilik və ən başlıcası, dəqiq fəaliyyət planı gərəkdir. Sadalananlardan biri yoxdursa, müttəfiqlərdən və dostlardan yardım istəməkdən çəkinməyin. Köhnə dostlara bel bağlamaq olar.\nMəkkədə yenə faciə: 220 nəfər öldü — VİDEO\nMuradı tanıdıqca, daha çox sevirəm» — Aslı


sosial şəbəkə sinif yoldaşları yaradan\nBaş səhifə » Techniques » sosial şəbəkə sinif yoldaşları yaradılmışdır\nBir çox istifadəçi sinif yoldaşları sosial şəbəkə 2006-cı artıq uzaq yaradılmışdır ki, bilirik. Amma yalnız bir neçə know onun yaradıcısı idi. Həqiqətən, bu adam kimdir?\nOnun adı Albert Popkov Mixayloviç edir. O, Yuzhno-Sakhalinsk 1972-ci ildə anadan olub və bir müddət Popkov doğum sonra, ailə Moskvaya köçürülüb. ortalarında 90-cı illərdə o sites inkişaf etməyə başladı. Bu 2000-ci illərdə o, yüksək vəzifəsində London işləmiş və məlumdur. O, ilk bir hobbi kimi mövcud layihə Sinif yoldaşları yaratmışdır işləri ilə paralel olaraq. Lakin, hər şey insanlar saytda qeydiyyatdan başladığı dəyişib və çox böyük miqdarda.\nDaha sonra Albert Mixayloviç Moskvaya döndü və sinif yoldaşları başladı. 2011-ci ilin ortalarında, 100-dən çox milyon istifadəçilər bu cür böyük uğur etmişdir VKontakte ilə yanaşı, Rusiya ikinci sosial şəbəkə, layihə üzrə qeydə alınıb.\nMaraqlıdır ki, Popkov Odnoklassniki öz səhifə var, və bir onay işareti göstərilən kimi, təsdiq edir.\n2009-cu ildə Popkov siz sığorta şirkətləri və banklar haqqında informasiya tapa bilərsiniz Sravni.ru site qurdu. Bu öz sahəsində ən uğurlu layihələrdən biridir.\nKim indi Sinif yoldaşları sahibi? portal Mail.ru-nun, o cümlədən eponymous sahibi Notorious Holding Mail.Ru Group, sosial şəbəkələr VKontakte və My World (bəli-bəli, sinif yoldaşları və VKontakte bəzi sahibləri) və ICQ o cümlədən məşhur layihələrin çox Amma əslində, holdinq sahibi var.\nDaha ətraflı: oyun Britaniya IL 2 Battle naviqasiya SET NECƏ\nƏvvəlki ← Previous post: A uduş GROUP Vkontakte yaratmaq NECƏ\n→ Next Next post: redaktə şəkillər SITE


Deputat: “Azərbaycan xalqı əmin oldu ki, vətəndaşın təhlükəsizliyi ölkə rəhbərliyi üçün hər şeyin fövqündə dayanır” » Patriot.Az\nDeputat: “Azərbaycan xalqı əmin oldu ki, vətəndaşın təhlükəsizliyi ölkə rəhbərliyi üçün hər şeyin fövqündə dayanır”\nHər şeydən əvvəl onu qeyd etmək lazımdır ki, Prezident İlham Əliyevin rəhbərliyi altında koronavirusla mübarizə çərçivəsində həyata keçirilən kompleks tədbirlər planı bir daha onu təsdiq etdi ki, insanlarımızın təhlükəsizliyi, vətəndaşların sağlamlığının müdafiəsi, sosial rifah halı və iqtisadi, siyasi sabitlik şəraitində yaşaması ölkə rəhbərliyi üçün hər şeyin fövqündə dayanır.\nBunu açıqlamasında Milli Məclisin Təbii ehtiyatlar, energetika və ekologiya komitəsi üzvü Əliabbas Salahzadı Azərbaycan Prezidenti İlham Əliyevin sədrliyi ilə 2020-ci ilin birinci rübünün sosial-iqtisadi yekunlarına həsr olunan müşavirənin yekunlarını şərh edərkən deyib.\nDeputat bildirib ki, məhz Prezident və Birinci vitse-prezidentin öncəgörənliyi, çevik, vaxtında həyata keçirdiyi siyasət nəticəsində koronavirus pandemiyası dövründə vətəndaşlarımızın təhlükəsizliyi təmin edib, sağlamlığını qorumaq məqsədilə dövlətin bütün resursları səfərbər olundu və nəticədə çox qısa zaman ərzində uğurlu nəticələr əldə edildi.\n“Həyata keçirilən məqsədyönlü tədbirlər nəticəsində koronavirus infeksiyası ilə bağlı vəziyyət nəzarətə götürlüdü və nəzarətdə saxlamaq mümkün oldu. Cənab Prezidentin də söylədiyi kimi, zamanında lazımi addımlar atılmasaydı bunun faciəsinin miqyasını ağla gətirmək belə çətin olardı. Bütün bunlar məhz ölkə rəhbərliyinin Azərbaycan xalqının təhlükəsizliyinin və sağlamlığının qorunması istiqamətində atdığı təxirəsalınmaz tədbirlər nəticəsində mümkün oldu. Ölkə rəhəbrliyi bununla həm dövlətin qüdrətini və gücünü ortaya qoydu, həm də xalqının təhlükəsizliyinin keşiyində duran bir dövlət başçısı keyfiyyətlərini dünyaya sübut etdi. Prezidentin koronavirus pandemiyası dövründə atdığı addımlar və bu yüksək insani keyfiyyətlər nəinki, Azərbaycan xalqı tərəfindən deyil, eyni zamanda dünya dövlətləri və ictimaiyyəti tərəfindən çox müsbət qarşılandı, təqdir edildi. Prezidenti İlham Əliyev və Birinci vitse-prezident Mehriban xanım Əliyeva bundan öncə də bir sıra məsələlərdə dünya birliyi üçün çox önəm daşıyan məsələlərdə təşəbbüslərlə çıxış edərək nümunə olublar. Məhz bunun nəticəsi olaraq son illərdə Azərbaycan dünyanın üzləşdiyi ciddi problemlər həllinin dialoq mərkəzinə çevrilib. Biz bu gün bəşəriyyətin koronavirus pandemiyası ilə üzləşdiyi ən çətin, mürəkkəb şəraitdə də şahidi olduq. Hətta bəzi inkişaf etmiş ölkə başçıları , beynəlxalq təşkilatlar problemin qaşısında özlərinə qapandıqları halda Azərbaycan Prezidenti beynəlxalq təhdidə çevrilən koronavirus pandemiyası dövründə də öz çevikliyini nümayiş etdirməklə dünyaya nümunə oldu. Bir sıra ilklərə imza atdı. Bu istər koronavirus infeksiyasının ölkə daxilində, istərsə də pandemiyanın qarşısınının alınması istiqamətində atdığı məsələlərdə olsun. Prezident və Birinci vitse-prezident tərəfindən həyata keçirilən məqsədyönlü və effektiv addımlar, nümunəvi təcrübələr beynəlxalq praktikada da istifadə olunmağa başlandı. Artıq bir çox ölkələr koronavirus pandemiaysına qarşı mübarizədə Azərbaycan təcrübəsindən yararlanırlar. Azərbaycan təcrübəsi bununla bitmədi. Azərbaycan dünyanın bir parçası olaarq bu sahədə beynəlxalq aləmə öz töhfəsini vermək üçün ciddi addımlar atdı. Türk Şurasının Zirvə görüşünün təşkili və keçirilməsi bunun bariz nümunəsidir. Azərbaycan bu addımı ilə beynəlxalq aləmə mesaj verdi ki, dünya ölkələri bir olub, həmrəylik nümayiş etdirib, birgə fəaliyyət göstərmədən heç bir ölkə bu bəladan təkbaşına çıxması asan olmayacaq. Türk Şurasının Zirvə görüşünü keçirməklə Azərbaycan koronavirus pandemiyasına qarşı mübarizədə beynəlxalq aləmlə birgə fəaliyyət göstərmək niyyətini, maraqlı olduğunu konkert atmış olduğu addımı ilə ortaya qoymuş oldu. Bununla da Azərbaycan dünyaya öz liderlik qabliyyətini ortaya qoydu. Dünya problemlərinin həlli istiqamətində konkret addımlarla çıxış edən ölkə kimi tanıdı və qəbul etdi”- deputat qeyd edib.\nDeputat əlavə edib ki, koronavirus pandemiyasə bird aha ölkə rəhbərliyinin vətəndaşlarını təkcə onların sağlamlığının müdafiəsinin keşiyində yox, üzləşdikəri çətinliklərin aradan qaldırılması üçün bütün zəruri addımları atdı:\n“ Vətəndaşların aztəminatlı və işsiz təbəqəsinin sosial müdafiəsi istiqamətində konkret addımlar ataraq, dəstək verdi və biz bunun şahidi olmaqdayıq. Ümumiyyətlə Azərbaycan xalqı bu çətin günlərdə Prezident və Birinci vitse-prezidentin simasında xalqını, dövlətini üzləşdiyi ən çətin durumlardan çıxarmaq qabliyyətinə malik layiqli lider keyfiyyətlərinin olduğuna şahidlik etdi. Ona görə də ölkə rəhbərliyinin atdığı hər addımı təqdir edərək yüksək dəyərləndirdi və onun ətrafında sıx birləşərək yürütdüyü siyasətə canla-başla xidmət etdi. Xalq-iqtidar birliyi formulasına əsaslanaraq üzləşdiyimiz çətinliyi aradan qaldırmaq üçün həmrəylik nümayiş etdirib, birgə fəaliyyət göstərdi və göstərməkdədir. Əminəm ki, xalq-iqtidar birliyi və səfərbərliyi nəticəsində Azərbaycan dövləti və xalqının həm koronavirus pandemiyasından, həm də iqtisadi vəziyyətdən daha az itki ilə çıxmağa imkan yaradacaq. Azərbaycan qısa zamanda yenidən əvvəlki kimi davamlı inkişaf mərhələsinə qədəm qoyacaq. Çünki Azərbaycanın İlham Əliyev və Mehriban xanım Əliyeva kimi uzaqgörən, müdrik, xalqını sevən, ən çətin zamanda onların yanında olub, üzləşdikləri mürəkkəb vəziyyətindən çıxarmaq qabaliyyətinə malik lideri var. Məhz bu lidelərin rəhbərliyi altında Azərbaycan xalqı bütün problemlərini həll edib sülh, sabitlik şəraitində sosial rifah halında yaşamlarını təmin edərək və sürəcəklər”.\n14.04.20, gundem / siyaset / video\n01.05.19, gundem / siyaset\n07.02.18, gundem / siyaset


“Yığdığınız mal-dövlət sizi xoşbəxt etməyəcək” - Hürriyyət\nEv Manşet “Yığdığınız mal-dövlət sizi xoşbəxt etməyəcək”\n“Yığdığınız mal-dövlət sizi xoşbəxt etməyəcək”\n11:06 - 26 Dekabr, 2020\nİdris Abbasovdan İsa Həbibbəyli haqqında sərt yazı…\n“O mal-dövlət bizim çörək pulumuz, qışın bu günündə kommunal xərclərimiz, dərdimiz-sərimiz, dərmana, həkimə verəcək pulumuzdur”\nAzərbaycan Milli Elmlər Akademiyasının Nəsimi adına Dilçilik İnstitutunun Nəzəri dilçilik şöbəsinin müdiri, filologiya elmləri doktoru İdris Abbasov özünün “Facebook” səhifəsində AMEA-nın vitse-prezidenti İsa Həbibəyli haqqında yazı paylaşıb. AMEA-dakı mövcud vəziyyəti göz önünə sərən həmin yazını olduğu kimi oxucularımıza təqdim edirik:\n“İsa Həbibbəyli! Alim həmkarınızın çətin vəziyyətinə necə sevinə bilirsiniz?! Təəssüf ki, sayənizdə mənə çox haqsızlıqlar və zülmlər edilir!\nSirr deyil ki, Ramiz Mehdiyevə (AMEA-nın Prezidenti) ən yaxın adam sizsiniz. Mənə qarşı haqsızlıq etdiyinizi ona çatdırın! Deyin: “Akademik Tofiq Hacıyevin vəfatından sonra İnstituta qoyduğumuz direktor və Elmi Şuraya yerləşdirdiyiniz üzvlər vasitəsilə, dəstə marağına xidmət etmədiyi, sirlərimizi mətbuata dediyi üçün, İdris Abbasova zülm etmişik. Onun əməyini mənimsəmişik, uşaqlarını dərman pulundan məhrum etmişik, eyni zamanda bizə “ləbbeyk” deyib dövlət büdcəsinə ziyan vurmağı bacaran lüzumsuz plagiat əsər müəlliflərini mükafatlandırmışıq, zay tərcümələrə, ucuz işlərə böyük məbləğdə pul silmişik, haqqı nahaqqa qurban verib dövlət müəssisəsini şəxsi marağımız naminə istismar etmişik, millətin övladlarını özümüzə baş əydirmişik. Elmin İnkişaf Fondunun rəhbəri də yaxınımız olub, istədiyimiz kimi qrant da almışıq, amma faydalı bir iş görməmişik, sözün əsl mənasında günah işlətmişik!”\nDeyin, bunları, İsa müəllim, çəkinməyin! Bəlkə sizi eşidib üstünüzə hirslənə! Bəlkə, bəlkə, bəlkə də…\nHeç olmasa, yaşınızın bu çağında tövbə edib həqiqəti söyləyin ki, Allah sizi əfv etsin, yoxsa sorğu-sualdan yaxa qurta bilməyəcəksiniz! Vallah, yığdığınız mal-dövlət sizi xoşbəxt etməyəcək, çünki o mal-dövlət bizim çörək pulumuzdur, qışın bu günündə kommunal xərclərimizdir, dərdimiz-sərimizdir, dərmana, həkimə verəcək pulumuzdur.\nNə olsun ki, sizin kimi “dahi” və imkanlı deyiləm. Və nə olsun ki, “89 kitabın, 1428 məqalənin, 212 xaricdə çap olunmuş elmi məqalənin, 12 monoqrafiyanın, 1 orta məktəb dərsliyinin, 2 dərs vəsaitinin, 28 broşüranın, 21 tərtib kitabının müəllifi” deyiləm. Və bir də nə olsun ki, toplam 1790 əsərinizin 90 faizi mənim bir əsərimə dəyməz! Vallah, düz sözümdür və istəyiniz olsa, açıq müqayisə edə bilərik! Bu sayda “keyfiyyətli” əsəri 30 il eyni zamanda bir neçə vəzifə tutmaqla yazmaq Məlikməmməd nağılına inanmaq kimi bir şeydir. Xatırladım ki, həmkarınız Abel Məhərrəmovun “elmi” əsərinin toplam sayı 2102 (iki min yüz iki) idi! Guya heç kim bilmir ki, bunlar palavradır?! Heyf o vəsaitə, xalqın boğazından kəsib adınıza mənasız kağızlar sənədləşdirmisiniz. Vaxt gələcək, rektor ola-ola (hələ əlavə vəzifələrinizi demirəm) “yazdığınız şedevrlər” əleyhinizə şahidlik edəcək. Nə çaxır, nə dondurma, nə də digər alverlər köməyə yetməyəcək!”.\nƏvvəlki məqaləZƏFƏRİMİZİN ARƏSTƏSİ\nNövbəti məqalədəPrezidentin müdafiə olunması YAP üzvünü niyə narahat edir?


Həbsdəki cəbhəçi ilə bağlı baş prokurora müraciət olunub – Novator.az\n“Həm mətbuat vasitəsilə, həm də yazılı şəkildə baş prokuror Zakir Qaralova müraciət edərək Mirfeyzulla Seyidovun səhhəti ilə əlaqədar həbs qətimkan tədbirinin ləğv edilməsi üçün təqdimat verilməsi məsələsinə baxılmasını xahiş edirəm”. Vəkil Cavad Cavadov “Amerikanın səsi”nəa açıqlamasında belə deyib.\nXalq hərəkatının fəallarından olan AXCP üzvü Mirfeyzulla Seyidov mayın 9-da tutulub. Mayın 10-da Nərimanov Rayon Məhkəməsi onun barəsində 3 aylıq həbs qətimkan tədbiri seçib.\nMirfeyzulla Seyidov Cinayət Məcəlləsinin 234.4.3-cü (külli miqdarda qanunsuz olaraq narkotik vasitələri, psixotrop maddələri və ya onların prekursorlarını hazırlama, istehsal etmə, əldə etmə, saxlama, daşıma, göndərmə və ya satma) maddəsi ilə ittiham olunur. O, hazırda Bakı İstintaq Təcridxanasında saxlanır.\nVəkil Cavad Cavadov mayın 15-də təcridxanada Mirfeyzulla Seyidovla görüşüb: “Görüş zamanı gördüm ki, onun sağlamlıq durumu həqiqətən çox ağırdır. Əldə etdiyim tibbi sənədlərə əsasən, o, xroniki böyrək xəstəsi – 1-ci qrup əlildir, həftədə üç dəfə əvəzedici böyrək müaciləsi (hemodializ) alır. Bundan başqa şəkərli diabet, diabetik nefropatiya, hipertoniya, anemiya xəsətiklərindən əziyyət çəkir. Bir il əvvəl ürək əməliyyatından keçib, ürəyinə iki ədəd stend qoyulub. Bakı İstintaq Təcridxanasında onun dializ proseduruna aparılması təmin olunur. Bununla yanaşı xüsusi qidalanmaya və dərmanlarını daimi həkim nəzarətində qəbul etməsinə ehtiyacı olduğundan Mirfeyzulla Seyidov ən azı Penitensiar Xidmətin müalicə müəssisəsinə köçürülməlidir”.\nCavad Cavadov Mirfeyzulla Seyidovun xəstəlikləri ilə bağlı sənədləri baş prokurora müraciətinə əlavə edib.\nVəkil vurğulayıb ki, Mirfeyzulla Seyidovun dedikləri həkim sənədləri ilə təsdiq olunur.\nVəkil qeyd edib ki, Mirfeyzulla Seyidovun dediklərini onun səhhəti ağır durumda olduğundan, sənədlərlə təsdiqləndiyindən, həmçinin hüquqlarını müdafiə etdiyi şəxsin tələbi əsasında ictimailəşdirir.\nCinayət Məcəlləsinin 234.4.3-cü maddəsində göstərilən əməllər 5 ildən 12 ilədək azadlıqdan məhrum etmə ilə cəzalandırılır.


SƏNAYE VƏ ENERGETİKA 28 noy 2020, 12:55\nDemokrat.az xəbər verir ki, son iki gün ərzində Ermənistan mətbuatında müzakirə olunan əsas mövzu “Zod” qızıl mədəni olub. Hətta ölkənin baş naziri canlı yayım vasitəsilə xalqa müraciət edərək “Zod” qızıl mədəni ilə bağlı açıqlma verib.\nSSRİ-nin süqutundan qısa müddət sonra – 1996-cı ildən etibarən Ermənistan “Zod” qızıl mədənini qanunsuz şəkildə istismar edir. 1996 –cı ildən sonra qızıl mədənini “Hayoski” Dövlət Müəssisəsi ilə “Global Gold” şirkəti birgə istismar edib. Daha sonra “Global Gold” şirkəti öz payını Kanadanın “First Dynasty Mines” şirkətinə satıb. 2002-ci ildə “Zod” qızıl mədəninin tək sahibi Hindistanlı iş adamı Anil Agarval olub. Daha sonra Hindistanlı iş adamı mədəni Rusiyanın “GeoProMining Gold Company” şirkətinə satıb.(yeniavaz.com)\n“SOCAR Construction” Mozır NEZ-in hidrokrekinq qurğusunun montajını başa çatdırdı — FOTOLAR\nAzərbaycan neftinin qiyməti 56 dollara yaxınlaşdı\nSəfirlik: ABŞ Avropanın enerji təhlükəsizliyi üçün Azərbaycanın töhfələrinə davamlı dəstək verib


Azərbaycanda bakirəliyin bərpası: harda, necə, neçəyə? — ARAŞDIRMA - Azinforum.az İnformasiya Portalı\nAna səhifə / Gündəm / Azərbaycanda bakirəliyin bərpası: harda, necə, neçəyə? — ARAŞDIRMA\nÖzəl klinikalardan yaşıl işıq – əməliyyat 500-1300 manat məbləğindədir\nİranda da “qızlıq pərdəsinin bərpası” kimi cərrahi əməliyyat çox geniş yayılıb. Bu əməliyyatın standart qiymətinin isə 100 avro olduğu bildirilir. Lakin son zamanlar “çin möcüzəsi” kimi tanınan yeni texnologiya artıq kasıb ailələri üçün də “mümkünsüz olanı” mümkün eləyib. Belə ki, adıçəkilən ölkədə istehsal olunan və bəkarətini itirmiş qızların məlum orqanlarında gizlincə yerləşdirdikləri bu qurğu cinsi əlaqə zamanı qana oxşar maye ifraz edərək qızlıq pərdəsinin yırtılması imitasiyasını yaradır. (musavat.com)\nÖncəki Baxçalara qəbul problemi: “Gəlin, müdirə ilə görüşün”\nNövbəti Azərbaycanlı modelin yaxta gəzintisində faciəvi sonu – Foto


Göyçayda zibilxanalar, üfunət, antisanitariya və sahibsiz itlər – ŞİKAYƏT » Gunxeber.az\nGöyçayda zibilxanalar, üfunət, antisanitariya və sahibsiz itlər – ŞİKAYƏT\nGündəm / Siyasət / Araşdırma / Bölgə\n"Gunxeber.az" İnformasiya Agentliyi xəbər verir ki, Göyçay şəhərinin sakinləri bir çox küçələrin kənarına, məhəllələrə və xidmət obyektlərinin yanına toplanan və günlərlə götürülməyən zibil və tullantılardan şikayət edirlər.\nGöyçay şəhərindəki kiçik “zibil poliqonları" insanların həyatını dözülməz edib. Zibil qutuları dolaraq daşır, vətəndaşlar əlacsız qalaraq selofan torbaları qutuların yanına atırlar. Bəzi yerlərdə isə ümumiyyətlə zibil qutuları yoxdu. İnsanların küçəyə, məhəlləyə qoyduğu zibil torbalarını sahibsiz itlər dağıdaraq şəhərdə antisanitariya vəziyyəti yaradırlar. Şəhərdəki zibilliklər Göyçay rayon Sanitar Təmizlik İdarəsi tərəfindən vaxtında təmizlənmədiyinə görə vətəndaşlar tərəfindən yandırılır, ərazini pis qoxulu tüstü bürüyür.\nŞikayətçilər bildirir ki, zibilxanadan gələn üfunət iyindən ərazidə yaşamaq mümkün olmur: "Üfunət ciddi antisanitariya yaradır. Zibilliklər gəmiricilərin, sahibsiz itlərin, həşəratların məskəninə çevrilib”. Məmurların avtomobillə hərəkət etdiyi mərkəzi küçələrdəki zibil qutuları hər gün təmizlənir. Lakin, digər küçələrdəki zibilliklər günlərlə təmizlənmir, nəticədə belə yerlərdə küçə itlərinin sayının artması üçün münbit şərait yaranır. Sahibsiz itlər uşaqlar, qadınlar, ahıl yaşlı insanlar üçün qorxu yaradır, vətəndaşlar üçün quduzluq təhlükəsi var. Zibillikdə dolaşan sahibsiz itlər yaxınlıqdan keçən insanlara hücum edir, onların əlindəki selofan torbaları dağıdır, ərzaq mallarını yeyirlər.\nHəmçinin, şikayətçi vətəndaşlar bildirir ki, zibilliklərə yaxın olan evlərin sakinləri infeksion xəstəliklərlə üzləşirlər: “Həyatımız və sağlamlığımız təhlükə altındadır. Əsl cəhənnəm əzabı yaşayırıq. Göyçayın Sanitar Təmizlik İdarəsinin rəhbəri Fuad Bəşirov, digər vəzifə sahibləri bunu görmür?”. Sakinlər şəhərdəki zibilxanaların ləğv edilməsini, antisanitariya vəziyyətinin qarşısının alınmasını aidiyyəti qurumlardan tələb edirlər.\nMövzu ilə əlaqədar qarşı tərəfin mövqeyini saytımızda işıqlandırmağa hazırıq.\nMüəllif: Zalikə Rəhimova


ALLAH ÖVLİYALARININ QORXUSU\nAllaha məhəbbət məsələsini araşdırdıqdan sonra insanın mə᾽nəvi tərəqqisində əsas rol oynayan şey barəsində yaranan sual bundan ibarətdir ki, əgər Allah mehriban və sevilməli və Ona eşq bəsləmək insan təkamülündə ən tə᾽sirli vasitədirsə, onda nə üçün islami rəvayətlərdə Allah qarşısında xovf və xəşyətə tə᾽kid olunmuşdur? Nə üçün Qur᾽ani-kərim alimlərin ən gözəl xüsusiyyətlərindən biri kimi onların Allahdan qorxmalarını (xəşyət) bəyan edir? Nə üçün Allaha məhəbbət Onun qarşısında xovf və xəşyətlə bir yerdə cəm bilir?\nCənab Şeyx eşq ilə qorxunun bir yerə yığışa bilməsi barəsində çox qəribə və maraqlı misal vurmuşdur ki, gələn fəsillərdə bəyan olunacaqdır. Lakin burda da «Allah qarşısında xovf və xəşyət» dedikdə məqsədin nə olduğunu araşdırmalıyıq.\nALLAHDAN QORXMAĞIN MƏ᾽NASI\nİlahi xəşyət və xovfun təfsir olunmasında ilkin mühüm məsələ bundan ibarətdir ki, Allahdan qorxmaq dedikdə onun mə᾽nası insanın öz günahlarından və yaramaz əməllərindən qorxmasıdır. İmam Əli (ə) buyurur:\n«Öz günahlarından başqa bir şeydən qorxma, Allahdan başqa heç nəyə ümid bağlama».(«Mizanül-hikmət», 4/1572/1139/5225; «Qürərül-hikəm», 10162, «Nəhcül-bəlağə»,82-ci hikmət.)\nİmam Əli (ə) bir şəxslə qarşılaşdı. Üzündəki qorxudan onun tam dəyişilməsi hiss olunurdu. İmam (ə) ondan soruşdu: «Sənə nə olmuşdur?»\nO, cavab verdi: Allahdan qorxuram.\nİmam (ə) buyurdu: «Ey Allahın bəndəsi! Öz günahlarından qorx! Allahın bəndələrinə etdiyin zülmlərin müqabilində səni cəzalandırarkən Onun ədalətindən qorx! Allahın sənə vacib etdiklərinə itaət et, sənin məsləhətinə olan şeylərdə itaətsizlik göstərmə, daha sonra Allahdan qorxma! O, heç kəsə zülm etməz və hər bir kəsi layiq olduğundan artıq cəzalandırmaz».(«Mizanül-hikmət», 4/1572/1139/5223; «Biharul-ənvar», 70/392/60.)\nBuna əsasən biz Allahdan deyil, əksinə öz yaramaz əməllərimizin aqibətinə düçar olmaqdan qorxmalıyıq. Lakin Allah övliyalarının öz yaramaz işlərinə görə cəzalandırılmaqda qorxuları başqalarının qorxuları ilə tam fərqlidir. Allahdan qeyrisinin məhəbbətini öz qəlblərindən çıxaran, Allaha cəhənnəm əzabından qorxmaq, yaxud behiştə nail olmaq üçün deyil, yalnız layiq olduğu üçün ibadət edənlər ilahi hicranın odundan qorxurlar. Onlar üçün Allahdan ayrılmağın əzabı cəhənnəmin əzabından qat-qat artıqdır. Buna görə də ilahi övliyaların imamı Əmirəl-mö᾽minin Əli (ə) öz münacatlarında deyir:\n«Pərvərdigara! Əgər məni günahalarıma görə cəzalandırıb Öz düşmənlərinin cərgəsində qoysan, bəla əhli ilə bir yerə yığsan və mənimlə Öz dostların arasında ayrılıq salsan bu halda, ey mənim Pərvərdigarım, ey mənim Mövlam və Seyyidim! Tutaq ki, Sənin əzabına səbr etdim, amma Səndən ayrılığa necə dözə bilərəm?!» (Duayi Kumeyl)\nCənab Şeyx «Öz Rəbblərini həm qorxu və həm də tamah üzündən çağırarlar.»(Səcdə surəsi-16)ayəsinin izahında buyururdu: Bu qorxu və tamah nədir? Xovf və qorxu Allahdan ayrılmağın, tamah isə Onun vüsalına çatmaqdan irəli gəlir. Bu müddəanın isbatı Əmirəl-mö᾽minin Əli (ə)-ın «Kumeyl» duasında buyurduğudur:\n«Tutaq ki, Sənin əzabına dözdüm, bəs Səndən ayrılığa necə dözə bilərəm?!»\nMƏHBUB TƏRƏFİNDƏN QƏBUL EDİLMƏMƏK QORXUSU\nAllah övliyaları öz əməllərini layiqincə yerinə yetirmələrinə baxmayaraq Allahdan qorxurlar. Onların qorxusu bundan ibarətdir ki, olmaya məhbubları onların əməllərini bəyənib qəbul etməsin:\n«Əmələ gətirməli olduqları əməlləri yerinə yetirənlərin qəlblərində ona görə qorxu vardır ki, onlar Pərvərdigarına doğru qayıdacaqlar».(Mö᾽minun surəsi-60)\nİlahi övliyalar üçün Allah dərgahından və Allaha qovuşmaqdan ağır və dözülməz bir əməl olmadığı qədər, məhbubları tərəfindən, yə᾽ni Mütləq Kamal tərəfindən qəbul olunmaları da onlar üçün əhəmiyyət daşıyır. Bu məsələ o qədər mühümdür ki, hətta imam Xomeyni (r.ə.) bərəkətli ömrünün son anlarında Tehranın İmam cüməsinin dediyi kimi, camaatdan istəyir ki, Allah-taalanın onu qəbul etməsi üçün dua etsinlər!\nİndi diqqət yetirin ki, bu dəqiq və irfani məsələni Şeyx necə də sadə misalla izah edir. Şeyxin şagirdlərindən biri deyir: Bir gün cənab Şeyx mənə dedi: Filankəs, gəlini kimin üçün bəzəyirlər? Dedim ki, kürəkən üçün.\nBuyurdu: Başa düşdünmü?\nSükut etdim, buyurdu:\n«Toy gecəsi gəlinin qohum-əqrəbaları çalışırlar ki, onu çox gözəl bəzəsinlər ki, bəyin xoşuna gəlsin. Lakin gəlinin batinində bir nigarançılığı vardır ki, başqaları onu hiss etmir. Onun nigarançılığı buna görədir ki, əgər vüsal gecəsi bəyin diqqətini cəlb edə bilməsə, yaxud kürəkən ondan ruhi əzab çəksə nə edəcəkdir.\nƏməllərinin Allah dərgahında qəbul olunub-olunmamasını bilməyən bir bəndə nigarançılıqda olmaya bilərmi?! Məgər o, özünü Allah üçün bəzəməyibmi?! Yoxsa özünü camaat içərisində göstərmək üçün bu işləri görür?! İnsanlar ölən zaman deyərlər:\n«Pərvərdigara, məni qaytar, bəlkə yaxşı əməllər görəm».(Mu᾽minin surəsi-99-100.)\nSaleh əməl ondan ibarətdir ki, Allah onları bəyənsin, nəinki, öz nəfsi onu bəyənib imza etsin. Buna görə də Şeyx Allahla görüşdə həmişə qorxu və vahiməli idi. O, buyururdu: Allahın Özü qorxulu deyil! Yə᾽ni, «Hər kəs Rəbbinin məqamından qorxsa».(Naziat surəsi 40.)Əgər O, bizi bəyənməsə, əməllərimizi qəbul etməsə başımıza nə kül tökək?!\nŞeyxin övladı deyir ki, atam belə deyirdi: Pərvəridigara! Bizi də köhnə və lazımsız əşya hesab et! Belə ki, bə᾽zən kimsə gəlib metallom və lazımsız əşyalar yığdığını deyir: Sən də bizi heç olmasa o səviyyədə al və qəbul et!\nCategory: Məhəbbət iksiri | Views: 757 | Added by: Islam_Kitabxanasi | Rating: 0.0/0


21 Yanvar 2019, 13:44\n"NBC Bank” ASC 2018-ci ili 1 milyon 150 min manat xalis mənfəət ilə başa vurub.\nÖtən il "NBC Bank”ın cəmi gəlirləri 20 milyon 957 min manat, o cümlədən faiz gəlirləri 17 milyon 571 min manat, qeyri-faiz gəlirləri 3 milyon 386 min manat təşkil edib. Bank 20 milyon 957 min manat cəmi gəliri əldə etmək üçün 18 milyon 683 min manat xərc çəkib və yekunda 2 milyon 274 min manat əməliyyat mənfəəti yaranıb. Əməliyyat mənfəətinin 1 milyon 124 min manatı ehtimal olunan depozit və kredit itkiləri üçün ehtiyata ayırılıb. Nəticədə "NBC Bank” ötən ili 1 milyon 150 min manat xalis mənfəət ilə bağlayıb.\n2017-ci illə müqayisədə "NBC Bank”ın faiz gəlirləri 26,5%, qeyri-faiz gəlirləri 7,8% artıb. Bank 2017-ci ildə 13 milyon 894 min manat faiz, 3 milyon 142 min manat qeyri- faiz gəliri əldə etmişdi.\n31 Dekabr 2018-ci il tarixində "NBC bank” 283 milyon 376 min manat cəmi aktivlərə, 225 milyon 274 min manat cəmi öhdəliklərə və 58 milyon 103 min manat cəmi balans kapitalına malik olub. Bank 2017-ci ilin sonunda 204 milyon 125 min manat cəmi aktivlərə, 147 milyon 285 min manat cəmi öhdəliklərə və 56 milyon 839 min manat cəmi balans kapitalına malik idi.\nİllik müqayisədə "NBC Bank”ın kredit portfeli (məqsədli ehtiyatlar çıxılmaqla) təxminən 50 milyon manat və ya 32% artaraq 204 milyon 469 min manata çatıb. 2017-ci ilin sonunda "NBC Bank”ın müştərilərə verdiyi kreditlər 154 milyon 396 min manat təşkil etmişdi.\n"NBC Bank”da depozitlər isə 43,9% artaraq 2017-ci ilin sonundakı 73 milyon 969 min manatdan 2018-ci ilin sonunda 106 milyon 426 min manata yüksəlib.\n31 Dekabr 2018-ci il tarixində "NBC Bank” 57 milyon 88 min manat məcmu kapitala malik olub.


Orta təhsil | Hədəf Liseyi\nHədəf STEM Liseyində İbtidai siniflərə qəbul Azərbaycan və rus bölmələri üzrə aparılır. Hədəf Liseyi bir STEM məktəbi olduğu üçün Azərbaycan Respublikası Təhsil Nazirliyinin təsdiq etdiyi kurikulumlardan əlavə STEM konseptinin tələbinə uyğun yeni kurikulumları da dərs proqramına əlavə etmişdir.\nBelə ki, Azərbaycan Respublikası Təhsil Nazirliyinin tədris planına görə şagird bir həftə ərzində 26-32 (V-VIII siniflərə görə saatlar dəyişir) saat dərs keçir, liseyimizdə həftəlik dərs həcmi 52 saata çatır.\nHədəf Liseyində hər şagirdin akademik inkişafı tədris ilinin əvvəlində təyin edilmiş müəllim tərəfindən davamlı monitorinq edilir. Liseydə tətbiq olunan fərdi dəyərləndirmə metodu vasitəsilə hər şagirdin inkişafı ayrılıqda müşahidə edilib dəyərləndirilir. Bu dəyərləndirmələrin nəticələrinə əsasən tədris metodologiyası və proqramlar qurulur.\nTədris prosesində STEM-in tələblərinə uyğun olaraq praktik məşğələlərə ciddi əhəmiyyət verilir, laboratoriyalarda aparılan təcrübələr Şagird Biliklərinin Müşahifədi üçün başlıca faktor sayılır. Hər ay keçirilən layihə yarışlarında mühəndislər, texniklər, menecerlər, dizaynerlər, marketoloqlar öz proyektləri ilə sabaha addım-addım hazırlaşırlar.\nHədəf Liseyində klub və atelye fəaliyyətləri şagirdlərin fiziki, zehni və sosial yönlərinin inkişafına kömək edir. Çağdaş dövrümüzdə elm və texnologiyanın sürətli inkişafı bir çox dəyişiklik və yeniliklərə yol açır. Tədris proqramları da bu inkişafa uyğun olaraq daima nəzərdən keçirilir. Hədəf Liseyi bu dəyişlik və inkişaf tempiylə ayaqlaşa biləcək innovativ metodlarla ölkəmizin gələcək inkişaf kursunu müəyyən edəcək mütəxəssisləri yetişdirmək üçün həyat boyu öyrənməyi vərdiş halına gətirən proqramlar tətbiq etməyi hədəfləyir.\nMəktəbimizin tədris proqramında nəzəri dərslərə paralel və onları tamamlamaq məqsədiylə, bacarığı, marağı, dəyərlərə sahib çıxmağı, istehsal etməyi, ünsiyyəti, toxunaraq öyrənməyi öyrətməyi hədəfləyirik. Şagirdlərimizin araşdıran, mühakimə etməyi bacaran, analiz edən, kəşfə meyilli, özünəinamlı olmaları əsas məqsədimizdir. Bütün tətbiq etdiyimiz proqramlarda şagirdlərin fərdi xüsusiyyətləri və öyrənmə tərzləri diqqətə alınır. Şagirdlərimizin fiziki, elmi, sosial, sportiv, mədəni inkişafları diqqətlə izlənərək onlara uyğun proqramlar tətbiq edilir.


Prezident: “Tikinti ile bağlı heç bir süni engel olmamalıdır” - Azadliq Xeber\nPrezident: “Tikinti ile bağlı heç bir süni engel olmamalıdır”\nPrezident: “Tikinti ilə bağlı heç bir süni əngəl olmamalıdır”\n18.01.2016 / 22:30 xeber –\n“Azərbaycan iqtisadiyyatının vəziyyəti çox möhkəmdir və müsbətdir. Bütün iqtisadi göstəricilər bunu göstərir. Hətta böhranlı ildə Azərbaycan iqtisadiyyatı inkişaf edib”.\nAPA-nın məlumatına görə, bunu bu gün Azərbaycan prezidenti İlham Əliyev iqtisadi və sosial məsələlərin həlli ilə bağlı keçirdiyi müşavirədə deyib.\nPrezident İlham Əliyev qeyd edib ki, indiki şəraitdə qeyri-neft sektorunun inkişafı daha da böyük prioritet olmalıdır: “Mən qeyri-neft sektorunun inkişafı haqqında artıq neçə ildir ki, həm deyirəm, həm də praktiki addımlar atılır. Regionların inkişafı, regionlarda infrastrukturun, sosial infrastruktur yaradılması, yolların, qaz xətlərinin, elektrik stansiyalarının, məktəblərin, xəstəxanaların, kənd yollarının tikintisi, müəssisələrin, iş yerlərinin yaradılması – bütün bunlar son illər Azərbaycan reallıqlarını əks etdirir”.\nDövlət başçısı bildirib ki, görüləcək əlavə tədbirlər nəticəsində iqtisadi fəallığı artırılmalıdır, o cümlədən tikinti sektorunda: “Bakıda, böyük şəhərlərdə və bütün şəhərlərdə tam imkan verilməlidir ki, iş adamları böyük tikinti layihələrini icra etsinlər. Bəzi hallarda burada iş adamları müxtəlif çətinliklərlə üzləşirlər – bürokratiya, korrupsiya. Onlara qarşı əsassız tələblər irəli sürülür. Bütün bunlar yığışdırılmalıdır. Tikinti sektoru tam sərbəst şəkildə inkişaf etməlidir. Əlbəttə ki, şəhərsalma qaydalarına riayət etmək şərti ilə. Əlbəttə, biz imkan verə bilmərik ki, burada xaotik vəziyyət yaransın. Ancaq bütün süni əngəllər aradan qaldırılmalıdır. Ancaq bizi ən çox geriyə salan məhz tikinti sektorunda, bax bu qeyri-normal vəziyyətdir. Çünki burada o qədər icazələr tələb olunur və burada o qədər pozuntular var ki, hətta beynəlxalq qurumlar da bunu qeyd edirlər. Ona görə mən bu gün ciddi tapşırıq verirəm bütün şəhər və rayon icra hakimiyyəti orqanlarına, ilk növbədə Bakı Şəhər İcra Hakimiyyətinə ki, bundan sonra tikinti ilə bağlı heç bir süni əngəl olmamalıdır. İş adamlarına da müraciət edirəm, əgər sizdən kimsə qanunsuz nə isə tələb edəcəksə birbaşa məlumat verin və o qanunsuz əməlləri törətmək istəyənlər ciddi şəkildə cəzalandırılacaqlar. Mənə mütəmadi qaydada məlumat verilməlidir ki, hər rüb nə qədər tikinti layihəsi icra edilir, harada və bunun əmək bazarına olan təsiri nədən ibarətdir?!”.\nPrezident İlham Əliyev həmçinin qeyd edib ki, ipoteka xətti ilə böyük tikinti layihələri icra edilə bilər: “Əfsuslar olsun ki, bizdə bu sektorda durğunluq müşahidə olunur. Mən ipoteka ilə bağlı öz fikirlərimi dəfələrlə bildirmişəm, o cümlədən Nazirlər Kabinetinin toplantılarında. Ancaq bu proses hələ ki kütləvi xarakter almayıb. Bunu dərhal başlamaq, yəni, davam etdirmək lazımdır. Təxirəsalınmaz tədbirlər görülməlidir. Bu tədbirlər haqqında mənə məlumat verilməlidir. Biz nə etməliyik ki, ipoteka xətti ilə tikiləcək bu binaların inşasını sürətləndirək?! Son illər ərzində bütövlükdə iqtisadi sahədə aparılan siyasət özünü doğruldur. Azərbaycan son 10 il ərzində dünya miqyasında ən sürətlə inkişaf edən ölkədir. Sadəcə olaraq indiki şəraitdə biz fəaliyyətimizi daha da təkmilləşdirməliyik”.


"Bizim xalqımız tənhadır, məsələ bundadır"- Müsahibə » Manera.Az\n"Bizim xalqımız tənhadır, məsələ bundadır"- Müsahibə\nTarix:11-08-2017, 11:00 Baxış Sayı:326\n– Bu yaxında Türkiyədə yaşayan dostumuz Aqşin Yenisey bir fikir yazmışdı ki, Türkiyənin çağdaş şairləri bizimkilərdən qat-qat geridədir. Bir vaxtlar Vaqif Bayatlı da deyirdi ki, Azərbaycan şeiri dünya şeirindən geri qalmır... Bunu indi mən də deyərəm. Ümumi cəhətimiz nədir? Odur ki, dünyanın bütün şairləri eyn şüuraltı axının, eyni kədərin adamlarıdır – hamısı tənhalığın poeziyasını yazırlar. Bu poeziya, əvvəla, kosmik tənhalıqdan – insanın kainata xüsusi missiya ilə gəlişinə inanmasından və bu missiyanı yerinə yetirə bilmədiyinə görə, yaşadığı komplekslərdən doğulur. Yəni bu, dünya ilə, yaradılışla daimi konfliktdə təklənmək hissinin poeziyasıdır. Tənhalığın poeziyası həm də şairin sosial tənhalığından – yaşadığı dövrün sosial-ictimai reallıqları ilə ziddiyyətlərdən qaynaqlanır. Bir də mədəni tənhalıq var: sən daşıyıcısı olmadığın dəyərlər sisteminin içindəsən, təfəkkür qürbətində yaşayırsan. XX əsrdən üzü bəri, dünya poeziyası yalnız dağıtmaqla məşğuldur. Şairlər bu dünyanı dəyişmək gücləri olmadığından, əvvəlcə mətndə öz xəyali dünyalarını qurmağa və oxucuları da bu aləmə köçürməyə başlayıblar. Bir müddət sonra təsəvvürlərində yaratdıqları həmin dünyanı dağıtmağa girişiblər. Son vaxtlarsa yaşadıqları bu real dünyanı şeirdə dağıdırlar. Bəzən bu dağıdıcılıq ehtirası sönür, ya da şair gedişat qarşısında gücsüzlüyünü anlayır və heç olmasa, dünyaya onu bağlayan əlaqə sistemlərini məhv etməyə girişir. Bu, hansı idrak fəlsəfəsidir, hansı düşüncədir? İnsanla ətraf dünya, onun predmetləri arasında bağlar varsa, insan öz tarazlığını saxlamaq üçün dayaqlardan istifadə edirsə, məsələn, mənəvi müvazinət üçün dosta-qohuma, maddi müvazinət üçün işə bağlanırsa, deməli, tam azad deyil. Necə ki, əsaya söykənib gəzməkdə hərəkətin fəlsəfəsi tam deyil, bütöv deyil. Əsl azadlıq insanla əşyalar, adamlar arasında bağları qırmaqdan sonra mümkün. Bax, dolayısı ilə bunu yazır əksər şairlər, bu boşluğa, bu azadlığa can atırlar.\nSöhbətləşdi: Fərid Hüseyn/artkaspi.azБесплатные шаблоны для 10.5Forex Портал для чайников


“Məktəblilərarası I İntellektual Çempionat- Samux” layihəsi həyata keçirildi » Hərbiand\n“Məktəblilərarası I İntellektual Çempionat- Samux” layihəsi həyata keçirildi\nAzərbaycan Respublikası Təhsil Nazirliyinin Təhsildə inkişaf və innovasiyalar üzrə 1-ci qrant müsabiqəsi çərçivəsindəhəyata keçirilən “Məktəblilərarası I İntellektual Çempionat – Samux” layihəsi uğurla yekunlaşdı.\nQalib komandalar müəyyən olunduqdan sonra layihənin rəsmi bağlanış və təltifetmə mərasimi keçirildi. Ümumilikdə 8 məktəbdən 24 komandada 120 şagird layihənin iştirakçısı oldu. Qalib komandalara kubok və medallar, bütün iştirakçılara isə şəhadətnamələr təqdim olundu.\nLayihənin təşkilatı dəstəyi “Odlar Yurdu” Gənclər İctimai Birliyi olub.


Mövludun mübarək, şəhidim… – Aysel Nəsirzadə – Mustaqil.Az\nMövludun mübarək, şəhidim… – Aysel Nəsirzadə\n“Vətən üçün yaşayıb,vətən üçün öldünüz.\nSiz torpağa deyil,qəlblərə gömüldünüz.”\nDuası dillərdən düşməyən şəhidimiz Mübariz İbrahimovu özünə ideal seçmiş, onun kimi şəhidliyi qarşısına məqsəd qoymuş şəhidlərimizdən biri Emin İmran oğlu Bağırov olub.Cəsarəti dillər əzbəri olmuş şəhidimizin 15 iyul mövlud günüdür.Yaşasaydı bu gün 24 yaşı olacaqdı.\n1996-cı il iyulun 15 Bakı şəhəri Binəqədi rayonunda ailənin son beşiyi olan Emin dünyaya göz açır. Uşaqlıqdan əsgər olmaq idi ən böyük arzusu. Oldu da, əsgər olmaqla yetinmədi, gedib sevdiyi vətəni uğrunda döyüşüb ən uca zirvəyə – şəhidlik zirvəsinə də ucaldı.Vətəni bütün ruhuyla, qəlbiylə sevən, vətənin şəhidinin məzarını and yeri etmiş vətənpərvər insanların ürəyində əbədilik məskəni saldı.\nVətənpərvərlik sonradan qazanılacaq duyğu deyil, insan vətənpərvər ya doğulur, ya da yox. Onu tanıyan hər kəs onun necə vətənpərvər oğul olduğunu şücaətli, qeyrətli gənc kimi böyüdüyündən bəhs edirlər. Uşaqlıqdan çox zirək və dəcəl olan Emin 182 nömrəli məktəbdə təhsil aldığı müddətdə bütün müəllimlərinin sinif yoldaşarının sevimlisi olmuşdu. Məktəb tədbirlərində fəal iştirak edirdi. Həmçinin cəsur şəhidimiz Emin MMA və Uşu sando idman növü ilə də məşğul olurdu. Heç vaxt onun gözlərində qorxu hissi olmazdı. Orta məktəbi bitirib, həmin ilin oktyabr ayının 8-ində hərbi xidmətə yola düşür .\nHərbi xidmətə çağrılan Emin ən böyük arzusuna çatırdı – Əsgər olurdu. Nənəsi deyir ki, bəzən, məzuniyyət götürüb gələndə çox darıxırmış, vətənə xidmət etmək onun üçün o qədər önəmli imiş ki, deyirmiş “Nənə, buralarda mən darıxıram, mən orda olanda rahat oluram.”\nArzusu – hərbiçi olmaq, qalıb orda – hərbidə işləmək idi. Cəmi doqquz ayın əsgəri olanda ailəsinə xəbər vermədən Xüsusi Təyinatlı Qüvvələrə yazılır. Sonra zəng edib atasıyla görüş təşkil edir. Emin iki komandir dörd əsgər yoldaşı ilə bərabər gəlib atasından halallıq alır. Altı ay təlimdə iştirak edir, 500 nəfərin arasından 25 nəfər RANGER kurslarını birinciliklə başa vurur ki, bunlardan biri də Emin Bağırov olur. Hər işdə sərişdəsi, cəsarəti şücaəti ilə seçilən Emin dörd günlük Aprel döyüşlərində də geridə durmayıb ön cəbhədə vuruşub. Əslində aprelin 1-i hərbi xidməti başa çatıb evə gəlməli olan Emin, evə dönməyə razılaşmayıb yoldaşları ilə bərabər ön cəbhədə müharibəyə yollanıb. Öz əsgər yoldaşının müharibəyə getməsinə razı olmayıb. Deyib:\n“Sən atanın tək oğlusan qoy sənə bir şey olmasın. Mənim atamın 3 oğlu var, qoy biri də şəhid olsun. İki qardaşın bir də şəhid qardaşı olsun.”\nİlk öncə Lələ təpə istiqamətində vuruşur aprelin 2-si son dəfə atası ilə danışır və deyir:\n“Xəbərin olmamış olmaz, uğur biz tərəfdədi.”\nLələ Təpə uğrunda gedən döyüşlərdə yaralanır, lakin bir az yaxşı olan kimi Talış istiqamətində gedən döyüşlərə qoşulur. Neçə-neçə yaralı əsgər yoldaşının və bir yaralı mayoru döyüş meydanınndan xilas edib, hərbi hissəyə təhvil verir, yenidən müharibədə mübarizəsini davam etdirir. Deyirlər ki, erməniyə lənət oxuya-oxuya böyük bir nəriltiylə düşmənə atəş açırmış. Düşmənə olan nifrəti, onu bir an olsun mübarizədə ruhdan salmayıb. Aprelin 4-ü səhər saatlarında təpədən yoldaşlarına tərəf gələrkən boğazından güllə yarası alıb və ordaca gözlərini həyata yumub. Özünə ideal seçdiyi Mübariz İbrahimovun yanına şəhidlik zirvəsinə ucalır.\nAnasına: “Mən şəhid olsam, ağlama! Şəhid anasına ağlamaq yaraşmaz!” – deyən, şəhidim, sənin yoxluğuna tək öz anan deyil bütün analar ağladı.\nEmin Bağırov şəhadətindən sonra “Hərbi xidmətdə fərqlənməyə görə” III dərəcəli medalı ilə təltif edilib.\nHər bir vətənpərvər vətəndaşımız Emin Bağırovun adını qürurla anır,hər zaman da anacaq.Dəyişməyən yaşın mübarək,şəhidim.Sənin torpağa düşən hər damla qanının qisası qiyamətə qalmayacaq.Bu gün qanınız,canınız bahasına Lələtəpədə dalğalanan üç rəngli bayrağımızın tezliklə Qarabağda dalğalanacağı günün ümidi ilə yaşayırıq.\nPrevious Türkiyə Cümhuriyyəti Ermənistanın atəşkəsi pozmasını şiddətlə qınadı\nNext Fuad Səyyah – Sağ əlin başımıza…


Kamran Quliyevin inkişaf dərdi (Yazı) - İdmanXəbər\nKamran Quliyevin inkişaf dərdi (Yazı)\n01 Dekabr 2018 01 Dekabr 2018\nTopaz Premyer Liqasının XIII turunda “Neftçi” səfərdə “Sabah”ı 2:1 hesabı ilə məğlub etdi. Kifayət qədər maraqlı keçən qarşılaşmanın diqqət mərkəzindəki isim görüşün baş hakimi Rəhim Həsənov idi. Oyunun başından sonuna qədər idərə etməsini itirən ədalət təmsilçisi görüşün sonuna yaxın isə sözün əsl mənasında aləmi bir-birinə qatdı. Hər şeyə rəğmən qələbə qazanan “flaqman” əsl əzmkarlıq göstərərək qəbəyə layiq mübarizə apardı.\nƏsl “mübarizə” isə oyunun ardından koridorda var idi. “Neftçi” rəhbərliyi bütün gücü ilə hakimlərin onlara qarşı qərəzli olduğunu, ümummiyətlə bu niyyətlə stadiona gəldiklərini bildirirdi. Klub prezidenti Kamran Quliyev jurnalistlərə “Yazın, niyə susmusunuz ?” deyir bu hakimin ölkə futboluna yaraşmadığını, ləkə olduğunu bildirirdi. Sözdə özlərinin yox, ümumən futbolumuzun inkişaf etməməsini bu səviyyədəki hakimlərə bağlayırdı. Doğrudur, bu oyunda baş hakim Rəhim Həsənov “Neftçi”nin əleyhinə kifayət qədər ədalətsiz qərarlar verdi. Həqiqətdir ki, “Sabah”ın qazandığı penalti yanlış, Dabonun meydandan qovulması səhv qərar idi. Qələbə qazanılan oyundan sonra belə bu qədər kəskin etirazın da səbəbi başadüşüləndir. Klub rəhbəri bununla gələcək oyunlardakı hakimlərə göz dağı verib “nə badə çaşarsınız” mesajını çatdırır. Ölkədə futbolun ən çox meydandan kənar “oynandığını” nəzərə alsaq buna da nisbətən normal yanaşırıq. Ancaq maraqlı bir həqiqət də odur ki, hələ ötən tur “Səbail”in qapısına verilən yalançı penaltinin göz yaşları qurumayıb. Görəsən həmin görüşdəki baş hakim Rauf Cabbarov ölkə futboluna yaraşırdı ? Və ya Kamran Quliyevin bügünkü hay-həşiri həmin oyun niyə yox idi ? Bəlkə də udmuşdular deyə Kamran müəllim buna rəva bilməyib. Bəs ölkə futbolu, inkişaf ? Bu söhbətlər harda qaldı ? Üstəlik məhz həmin oyun “Səbail”in məğlubiyyəti ilə nəticələndi. “Neftçi” isə bu oyun qələbə qazandı.\nBəylər, ədalətli olun. Ədələtli olun ki, canınız yananda kimsə sizə inansın, etibar etsin. Əgər başqası diri-diri yananda səssizcə izləyirdinizsə, onun balaca bir qığılcımı sizə düşəndə aləmi bir-birinə qatmayın. Axı siz ölkə futbolun inkişafını düşünürsünüz…\nBaqali Dabo: “Hakim məni meydandan qovmaq üçün fürsət axtarırdı”\n“Sabah” rəsmisi: “Neftçi”nin adına, tarixinə yaraşmayan şeylər oldu”\nKlublarımızın baş məşqçilərinin mövqeyi açıqlandı\nadmin 08 Avqust 2016\n“Rəvan” 3 futbolçusu ilə vidalaşdı\nadmin 27 Dekabr 2014\nParalimpiya Komitəsinin vitse-prezidenti Afrika ölkəsinə səfər edib\nSəxavət Qurbanov 18 May 2022\n“Liverpul”dan çətin qələbə – VİDEO\nAbdulbari Gözəl: “Hər zaman azad Qarabağı təmsil etməyimizi istəyirdik”\n“Çempionlar Liqasında da tarix yazmaq istəyirik” – Maksim Medvedev\n“Qurban Qurbanovla bu mövzuda razıyıq ki…” – Tahir Gözəl


“2020-ci ildə internet Azərbaycanda əsas informasiya mənbəyi olacaq” – "Insan Hüquqları XXI əsr – Azərbaycan" Fondu\n“2020-ci ildə internet Azərbaycanda əsas informasiya mənbəyi olacaq”\n2020-ci ildə internet Azərbaycanda informasiya əldə etmək üçün əsas mənbə olacaq. Milli.az-ın Trend-ə istinadən məlumatına görə, bunu çərşənbə axşamı Mətbuat Şurasının sədri Əflatun Amaşov “İnternet-medianın informasiya təhlükəsizliyi” mövzusunda keçirilən “dəyirmi masa”da çıxış edərkən deyib.\nOnun sözlərinə görə, 2013-cü ilin sentyabrında aparılmış araşdırmaya əsasən, rəyi soruşulanların təqribən 40 faizi informasiya əldə etməyin mənbəyi qismində internetin adını çəkiblər:\n“Eyni sayda respondent televiziyanın əsas informasiya mənbəyi olduğunu düşünür. 13 faiz yazılı mətbuatdan, 7 faizi isə radio vasitəsi ilə informasiya əldə edir”.\nƏ.Amaşov qeyd edib ki, Azərbaycanda təqribən 300 internet informasiya resursu fəaliyyət göstərir: “Təkcə ötən il Azərbaycanın internet seqmentində 70-ə yaxın internet informasiya portalı yaranıb. Biz 2014-cü ili “İnformasiya ili” elan etmişik. Biz ilin sonunadək internet-media ilə bağlı xeyli sayda tədbirlər təşkil etməyi, internet resurslarının monitorinqini aparmağı və bu məlumatları müntəzəm olaraq ictimaiyyətə təqdim etməyi planlaşdırırıq”.\nMŞ sədrinin sözlərinə görə, internet portallarının sayının artması hazırda bir çox KİV-in ənənəvi kağız daşıyıcılardan internetə miqrasiya etməsi ilə bağlıdır: “Hazırda 10-dan artıq informasiya portalı Mətbuat Şurasının üzvüdür. Bizə daha 30 elektron KİV-dən müraciət daxil olub”.\nPrevious Post:Həmsədrlər Suriya ermənilərinin Dağlıq Qarabağa yerləşdirilməsi haqqında məsələni BMT-də qaldırıblar\nNext Post:DSMF sədri: Azərbaycanda pensiyaçılar üçün kreditlərin ödəniş müddəti 3 dəfə artırılıb


İşçilərin attestasiyası hansı qaydada həyata keçirilir? | Muhasibat.Az\nİşçilərin peşəkarlıq səviyyəsinin yoxlanılması, ixtisasına, sənətinə müvafiq olaraq onların tutduğu vəzifəyə (peşəyə) uyğun olduğunu aşkara çıxarmaq məqsədi ilə Əmək Məcəlləsinin 66-cı maddəsində göstərilən işçilər istisna olunmaqla qalan bütün işçilərin attestasiyası keçirilə bilər.\nİşəgötürənin əmri (sərəncamı) ilə işçilərin attestasiyasının keçirilməsi üçün təcrübəli, yüksək peşəkarlıq qabiliyyətinə malik, obyektivliyi və qərəzsizliyi ilə seçilən nüfuzlu şəxslərdən, habelə həmkarlar ittifaqları təşkilatının nümayəndəsindən ibarət attestasiya komissiyası yaradılır.\nİşəgötürən, işçinin müvafiq iş yeri üzrə rəhbəri attestasiya komissiyasının üzvü ola bilməz. Attestasiya komissiyası azı beş nəfərdən ibarət olmaqla bütün hallarda onun say tərkibi təkrəqəmli olmalıdır. Attestasiya komissiyasının səlahiyyət müddəti onun yaradılması haqqında müvafiq əmrlə (sərəncamla) müəyyən edilir.


SKMF bu il 104 milyon manat güzəştli kredit verib - BBN.az\nSKMF bu il 104 milyon manat güzəştli kredit verib\nNoyabrın 16-da Qazax rayonunda işgüzar forum keçirilib. Forumda İqtisadiyyat Nazirliyinin Sahibkarlığa Kömək Milli Fondunun şöbə müdiri Samir Hümbətov özəl bölmənin inkişafında, xüsusən də regionlarda sahibkarlıq fəaliyyətinin genişləndirilməsi istiqamətində həyata keçirdiyi tədbirlər barədə məlumat verib.\nBildirilib ki, bu ilin ötən dövrü ərzində 1437 sahibkarlıq subyektinin investisiya layihəsinin maliyyələşdirilməsinə 104 milyon manat güzəştli kredit verilib. Bu kreditlərdən istifadə etməklə reallaşdırılan investisiya layihələri 4300-dək yeni iş yerinin açılmasına imkan yaradır.\nHəmçinin, Qazax rayonunda fəaliyyət göstərən sahibkar tərəfindən aqroparkın yaradılması ilə bağlı güzəştli kreditin alınmasına dair müzakirələr aparılıb. S.Hümbətov məlumat verib ki, hazırda 26 rayonda 40 aqroparkın yaradılması təşviq olunur. Artıq Xaçmaz, Şəmkir və Cəlilabad rayonlarındakı aqroparklarda 1-ci mərhələ üzrə işlər başa çatdırılıb. 14 aqroparkın isə təşkili işlərinə başlanıb. Ümumi dəyəri 270 milyon manat olan 12 aqroparkın yaradılmasına 86,4 milyon manat güzəştli kredit verilib.\nƏMDK-nın növbəti hərracı keçirilib


2017-ci ilde Azerbaycanı ne gözleyir?! - Azadliq Xeber\n2017-ci ilde Azerbaycanı ne gözleyir?!\n2017-01-01T10:00 xeber – 2016-cı il öz uğurları və uğursuzluqları ilə insanların həyatında dərin iz buraxdı. Bu il həm də Azərbaycan üçün çətin sınaqlar ili idi və təəssüf ki, bu sınaqlar 2017-ci ildə də davam edəcək.\n/ Kamilla Əliyeva Bakı üçün geri sayım\n/ Irade CELIL Bakıda 3 min manata “Yolka” satılır\nBu il ölkənin maliyyə sektorunda yaranmış böhranla bağlı Maliyyə Bazarlarına Nəzarət Palatası yaradıldı. Bir sıra dövlət qurumlarına, hüquqi şəxslərə “Publik hüquqi şəxs” statusu verildi. 2015-ci ildə sabiq milli təhlükəsizlik naziri Eldar Mahmudovun vəzifədən çıxarılması ilə başlayan “MTN işi” adlı məhkəmə qalmaqalları da 2016-cı il Azərbaycanda baş verən top hadisələrdəndir.\n/ Elnur SalayevYeni il süfrəsi neçəyə başa gəlir\nDekabr ayı 2015-ci ildə olduğu kimi 2016-cı ildə də Azərbaycan neftçiləri və onların ailələri üçün faciələrlə yadda qalıb. Dekabrın 15-də “Azneft” İB-nin N.Nərimanov adına Neft-Qaz Çıxarma İdarəsinin Xəzər dənizindəki 3 saylı Neft Yığım Məntəqəsinin sağ və sol hissəsində yerləşən estakadanın dənizə uçması nəticəsində 10 neftçi itkin düşdü. Onlardan yalnız birinin cəsədi çıxarıldı, qalanların isə taleyindən xəbər yoxdur.\n2016-cı il macəralarla dolu “meymun ili” idi.\n/ Ramil SitdikovYeni ildən etibarən cib telefonu qiymətlərində ciddi yüksəliş olacaq\n2017-ci il müasirləşmək və yeni istehsal sahələri yaratmaq üçün əlverişlidir. Bununla yanaşı reklam, şou-biznes və ticarət sahəsində müəyyən çətinliklər olacaq. İnsanlar qərar verərkən gərək ciddi götür-qoy eləsinlər. Gələn il həm də dünyanın qlobal mahiyyətini dəyişdirən hadisələrin ildönümü kimi yadda qalacaq.\nOdur ki, Beynəlxalq İnformasiya Agentliyinin kollektivi Azərbaycan xalqını Yeni İl münasibətilə ürəkdən təbrik edir, 2017-ci ildə ona böyük uğurlar, xüsusilə sülh və əmin-amanlıq, torpaqlarının işğaldan azad edilməsini, ərazilərinin bütövləşməsini, qaçqın və məcburi köçkünlərinin öz yurd-yuvalarına qayıtmasını arzulayır!


Nəqliyyat Nazirliyinin taksi standartları qanunsuzdur\nRövşən Ağayev: “Çünki sərnişin daşıma qaydalarına dəyişiklik Nazirlər Kabinetinin müstəsna səlahiyyətlərinə aiddir”\nNəqliyyat Nazirliyi taksi standartlarına etirazları nəzərə alıb müəyyən yumşalmaya getdi. Texniki durumu imkan verdiyi halda istismar müddəti 5 ildən çox olan maşınların taksi xidmətləri göstərə biləcəyi bəyan olundu. Amma avtomobilin rəngi yalnız ağ və ya bənövşəyi olmalıdır. Sovet istehsalı olan minik avtomobilləri də taksi xidmətləri üçün yararlı sayılmır.\n“Media forum” saytına açıqlama verən Nəqliyyat Nazirliyi mətbuat xidmətinin rəhbəri Namiq Həsənov deyir ki, məhdudiyyətlərin yumşaldılması “Avtomobil nəqliyyatı haqqında” qanuna, “Avtomobil nəqliyyatı ilə sərnişin və baqaj daşınması qaydaları”na, sahibkarlıq fəaliyyətinin lisenziyalaşdırlması qaydalarına və İnzibati Xətalar Məcəlləsinə əsaslanır: “Taksi fəaliyyəti göstərən maşınlara lisenziya beş il müddətində verilir. Dünya praktikasına görə, beş ildən az istismar olunan maşınlar sərnişinlər üçün daha təhlükəsiz sayılır. Sadəcə bəzi sürücülərin müraciətləri nəzərə alınaraq belə bir qərar verildi. Elə maşınlar var ki, məsələn, 2000-ci il buraxılışıdır, amma texniki cəhətdən taksi fəaliyyəti üçün yararlıdır”.\nİqtisadi Təşəbbüslərə Yardım İctimai Birliyinin sədr müavini Rövşən Ağayev rəsmilərin bəyan etdiyi texniki normaları qanunsuz adlandırır.\n“Media forum”a açıqlamasında ekspert deyib: “Nə 2008-ci ilin iyulundan qüvvədə olan “Avtomobil nəqliyyatı haqqında” qanunda, nə də Nazirlər Kabinetinin 17 sentyabr 2009-cu il qərarı ilə təsdiqlənən “Avtomobil nəqliyyatı ilə sərnişin və baqaj daşınması qaydaları”nda Nəqliyyat Nazirliyinin bəyan etdiyi texniki standartlar barədə məlumat yoxdur. Məsələn, “Avtomobil nəqliyyatı ilə sərnişin və baqaj daşınması qaydaları”nda iki qapılı, fərdi konstruksiya əsasında hazırlanan, əlillər üçün xüsusi avadanlıqlar quraşdırılmış, eləcə də əllə idarə olunan əlil avtonəqliyyat vasitələrinin taksi minik avtomobilləri kimi istismarına yol verilməməsi, taksi minik avtomobillərinin taksometrlə təchizatının vacibliyi, oturacaqların sayının 9-dan çox olmaması norma kimi müəyyən edilib. Yaxud avtonəqliyyat vasitələrinin daşımalara yararlı olması üçün Nəqliyyat Nazirliyi və yol polisinin birgə yoxlamasından keçirilməsi, lisenziya alması da məcburi normalardır. Amma maşının rəngi, markası və istismar müddəti barədə həmin sənədlərdə heç bir icbari hüquqi tələb yoxdur”.\nEkspertin fikrincə, Nəqliyyat Nazirliyi bunu şifahi formada və ya özünün hansısa daxili təlimatı əsasında həyata keçirirsə, bu, ciddi qanun pozuntusudur: “Çünki sərnişin daşıma qaydalarına dəyişiklik Nazirlər Kabinetinin müstəsna səlahiyyətlərinə aiddir. Konstitusiya normativ hüquqi aktların hüquqi qüvvə qazanması üçün onların rəsmi təsdiqlənməsini və çap olunmasını tələb edir. Nazirlər Kabinetinin qərarlarının normativ hüquqi akt olduğunu nəzərə alsaq, sərnişindaşımaya dair qərara hansı tarixdə dəişiklik edildiyi və harada çap olunduğu ictimaiyyətə elan olunmalıdır”.\nRövşən Ağayev hesab edir ki, Nəqliyyat Nazirliyi özfəaliyyətlə məşğuldursa, Konstitusiya Məhkəməsi və Nazirlər Kabineti buna rəsmi mövqe bildirməlidir.\nTarix: 26 Yanvar 2012 | Baxış sayı: 2269


Əsas səhifə > Yazılar, Əli Kərimli\t> Türkiyədə çap olunmuş yazım\nTürkiyədə çap olunmuş yazım\nYanvar 23, 2011 akarimli\tBir şərh yazın Go to comments\nYanvar 25, 2011 tarixində, saat 8:08 səhər\nSon dərəcə mühüm olan bu məsələni qbqrtdığınız üçün sizə təşəkkürlər Əli bəy! Türk dünyasında, eləcə islam dünyasında həqiqi demokratiyaya sahib olan yeganə dövlət Türkiyədir. Amma rəsmi Ankara nə türk cümhuriyyətlərində nə də başqa müsəlman ölkələrində demokratiyani dəstəkləməyə tələsmir. Türkiyə özü demokratik ölkədirsə, deməli ölkədaxili ictimai rəyin hakimiyyətə təsiri də böyükdür. Bu səbəbdən də müxalifətdə olan müsəlman demokratları türk ictimai rəyinə birbaşa təsir etməklə vəziyyəti dəyişə bilərlər. Bu baxımdan, zənnimizcə türk cümhuriyyətləri (və ümumilikdə müsəlman) demokratlarının koordinasiyalı fəaliyyəti səmərəli ola bilər.\nYanvar 25, 2011 tarixində, saat 3:36 axşam\nHörmətli Əli bəy.Mən də bir vətəndaş kimi bu millətin halına cox acıyıram.Biz nə vaxta qədər durub gözləyəcəyik ki, yuxarı eşalonda olan kürdlər və digər tullantılar bizi əzib və Azərbaycanımızı talayacaqlar.Nə vaxta qədər siz susacaqsınız.\nFevral 3, 2011 tarixində, saat 3:55 axşam\nƏli bəy!Mən bu yazıya bir dəfə münasibət bildirmişəm.Amma qısa olaraq oxuculara demək istəyirəm ki,Doğurdanda bu yazı bu günkü ictimai-suyasi vəziyyəti düzgün dəyərləndirən mükəmməl bir nümunədir.Yəni bu məqaləni oxuyaraq bundan sonra atılacaq addımları tənzimləmək mümkündür.Yəni bu nümunə bütün demokratik düşərgəyə aiddir.\nFevral 15, 2011 tarixində, saat 10:43 səhər\nSn Ali bey Ben Türkiyeden yazıyorum.Çalışmalarınızı gönülden destekliyorum.Allah yardımcınız olsun çünkü işiniz gerçekten çok zor.Ama imkansız değil.Arap ülkelerinde bile yeter diye bilen bir kitle var.Dünyada eğitim seviyesi en yüksek ülkelerden biri olan AZERBAYCAN da yeter demek çok daha kolay olamlı.Sadece yılmamak,korkmamak,çalışmak ve sabretmek.Türkiye size açıktan destek vermeye bilir bu siszi umutsuzluğa sevketmesin.Sadece prosedür gereği.Ben aliyev hanedanını seven bir Türk olabileceğini düşünmüyorum.En azından Türkiyede karşılaşmadım.Bir gün mutlaka bavulunu eline alıp moskovanın yolunu tutacak.Başarılar diliyor saygılarımı sunuyorum.\nAprel 28, 2011 tarixində, saat 2:34 axşam\nsalam Cenab Ali Kerimli sizin ad gununuzu tebrik edirem men bir vatandas kimi sizi destekleyirem.\nİctimai Palatanın 29 yanvar sessiyasında çıxışım Tunisdən İlham Əliyevə məsaj var


Klinik Laboratoriya – İSTANBUL ALLERGİYA MƏRKƏZİ-0850 433 93 93\nBuradasınız: Anasayfa1 / Klinik Laboratoriya\nİstanbul Allergiya-da laboratoriya analizləri də edilə bilər. İstanbul Allergiya də lazımlı görüldüyü təqdirdə klinik laboratuvarımızda qan analizləri tibb bacısı tərəfindən alınaraq razılaşmalı laboratuvarlarımızda edilməkdədir.\nİstanbul Allergiya Klinik Laboratoriya\nİstanbul Allergiya klinik laboratoriya lazımlı vəziyyətlərdə qan tədqiqlərini edilməsi üçün yaradılmışdır. Ailələr allergik xəstəliklər üçün bütün tədqiqlərin eyni yerdə edilib nəticələnməsini gözləməkdədir. Qapı-qapı gəzərək nəticə axtarmaq istəmirlər. İstanbul Allergiya də məqsədi allergik xəstəliyi olan uşaq və ya yetişkinin bütün tədqiqlərini İstanbul Allergiya tərəfdən edilməsini təmin etmək və yekunlaşdırmaqdır. Qəti diaqnostikaya görə də müalicə planlamaqdır.\nİstanbul Allergiya Klinik Laboratoriyada Edilən Klinik Testlər\n-Allergiya testləri (dəridən dəri prick)\n-Yamaq Testleri (Patch testi)\n-Metal Yamaq Testleri\n-Tənəffüs funksiya testi\nİstanbul Allergiya Klinik Laboratoriyada edilən Testlər\n-Kandan Allergiya testləri\n-Mikrobioloqiya testlər (Mədəniyyətlər və s)\nİstanbul Allergiya Laboratoriya Partnyorları\nKlinikamızda laboratoriya tədqiqləri üçün klinikamızda alınan qan analizləri iş Partnyorlarımız olan Centro Laboratoriyası (Biruni Mərkəzi Laboratoriyası), İnkişaf Laboratoriyası və Düzen Laboratoriyası tərəfindən çalışılmaqdadır. Qan analizləri klinikamız bünyəsində çox təcrübəli İstanbul Allergiya uşaq tibb bacısı tərəfindən alınmaqdadır.\nAllergiya testləri və tənəffüs testləri klinikamız bünyəsində edilməkdədir.


Qəbul imtahanlarının ortaya çıxardığı paradokslar |\nQəbul imtahanlarının ortaya çıxardığı paradokslar\nİyulun 25-də bu il Azərbaycanın ali təhsil müəssisələrinə cari ilin məzunları üçün I və IV ixtisas qrupları üzrə keçirilən qəbul imtahanının statistik göstəriciləri məlum olub.\nAPA-nın apardığı araşdırma nəticəsində məlum olub ki, IV ixtisas qrupu üzrə imtahan verən 5340 abituriyentdən 2823 (“Baytarlıq”, “Su bioehtiyatları və akvabitkilər” ixtisasları, həmçinin Azərbaycan Dövlət Aqrar Universitetinin “Ekologiya” və “Əczaçılıq” ixtisasları üzrə müsabiqə iştirakçıları istisna olmaqla) nəfər 200 baldan yuxarı nəticə göstərərək müsabiqədə iştirak etmək hüququ əldə edib. Onlardan 621-i 200-300 bal, 566-sı 300-400, 588-i 400-500, 602-si 500-600, 446-sı isə 600-700 bal arası nəticə göstərib. Müsabiqə şərtini ödəyə bilməyən 2517 abituriyent 0-200 bal toplayıb.\nNəticələri “Bizim Yol” qəzetinə şərh edən təhsil eksperti Nadir İsrafilov deyir ki, dünyada müxtəlif təhsil sistemləri var. Bizim təhsil sisteminin vəzifəsi şagirdlərə sistemləşdirilmiş bilik, bacarıq və vərdişlər verməkdir: “Əgər bir balaca araşdırma aparsanız görərsiniz ki, ali məktəblərə qəbul olmuş şagirdlər müəyyən liseylərin, gimnaziyaların tələbələridir. Hazırda müxtəlif adlarla yaranan lisey və gimnaziyalar Bakının ən yaxşı müəllimini, şagirdini, yəni “qaymaqları” seçərək öz məktəblərinə qəbul edirlər. Bizdə də belə bir qayda var ki, hər hansı bir məktəbə ad qoyulur və hamı çalışır ki, övladını aparıb həmin məktəbə qoysun. Məktəblər də burda böyük bir seçim apararaq ən yaxşılarını seçirlər. Sumqayıtda olan göstərici də onu göstərir ki, şəhərin ən yaxşı müəllimləri, şagirdləri seçilərək həmin məktəbə yığılıb. Əvvəllər fəaliyyət göstərən türk liseyləri də ən yaxşı müəllimləri, şagirdləri müsabiqə ilə seçirdilər. Ona görə də həmişə yüksək göstəriciləri olurdu. Ancaq sovet dönəmində məktəblərdə çeşidləmə anlayışı yox idi. Ancaq indi bizdə tərəvəzləri çeşidləyən kimi məktəblərdə şagirdləri seçirlər. Ən yaxşılar bir məktəbə yığılır, digərləri qalır kənarda”.\nN.İsrafilovun sözlərinə görə, sovet təhsil sistemində isə çeşidləmə olmayıb. Hər kəs bərabər oxuyub: “Yaşlı nəsil bilir ki, ən istedadlı alimlərimiz, elm xadimlərimiz kənd məktəblərindən, regionlardan çıxardı. İndi yüksək bal toplayanlara fikir versəniz görərsiniz ki, nadir hallarda rayonlardan olur. Ancaq kütləvi halda olmur. Ona görə ki, çeşidləmə məsələsi var. İndi bu çeşidləmə məsələsi ali məktəblərə də sirayət edib. Bilirsiniz ki, “Sabah” qrupları yaradılıb. Ən yaxşı tələbələri seçib ora yığırlar. Bu da hazırda nümunə kimi kiməsə göstərmək üçündür. Reklam xarakterlidir. Bakının elə məktəbləri var ki, orada şagirdlər bütün şəraitlə təmin olunublar. Ancaq kəndlərimizdə elə məktəblər var ki, heç onların bir kompüteri, sürətçıxarma aparatı yoxdur. Ona görə də sosial bərabərsizlik yaranır. Əvvəllər məktəblərdə rəqabət vardı. Pislər də yaxşılara baxıb onlardan nümunə götürərdi. İndi isə bütün yaxşıları bir qrupa yığırlar. Zəiflər də qalır kənarda. Bu da elitanın inkişafına, müəyyən kütlənin isə savadsızlığına gətirib çıxarır.\nTəhsil eksperti Əjdər Ağayev də Bizimyol.info-ya açıqlamasında bildirdi ki, 0-200 bal toplayan abituriyentlərin sayının artması məktəblərdə təlim-tədris işinin səviyyəsinin artmamasının nəticəsidir: “Hər il həyəcan təbili çalınır, narahatçılıqlar dilə gətirilir. Ancaq gərək bununla bağlı rayon təhsil şöbələri, əlaqədar təhsil idarələri təcili tədbirlər görsünlər. Yəni məktəbləri monitorinq eləsinlər. Yəni məsuliyyətsiz olanları, təlim-tədris işinin təşkilində, müəllim-şagird münasibətlərində kobudluğa yol verənləri meydana çıxarmalıdırlar. İlk növbədə ümumtəhsil məktəblərində bəzi direktorlar, ümumiyyətlə pedaqoji tələblərlə yox, yalnız şəxsi maraqları ilə maraq göstərir. Bəzi direktorlar məktəbin mənəvi atmosferini pozur. Səlahiyyətləri olan insanlar isə həmin direktorların işlərinə son vermir. Bütün bunlar cəmiyyətdə şagirdlər, valideynlər arasında narazılıq, inamsızlıq yaradır”.\nƏ.Ağayev deyir ki, bununla da bəzi abituriyentlərdə elə psixoloji durum yaranır ki, onlar cəsarət toplayıb bu inamsızlığı aradan qaldıra bilmirlər: “İmtahan elə bir prosesdir ki, onu 5 ballıq sistemlə götürsək belə, orada 2, 3, 4, 5 də olar. İmtahan belədir. Ancaq iki qrupdan 22 min nəfərin 0-200 bal toplaması çox böyük narahatçılıq doğurur”.\nAzərbaycan ordusu Ermənistana “sürpriz” hazırlayır\nQarabağın taleyində mühüm dönəm başlayır – Qanlı savaşın pərdəarxası\nTramplı dünya necə olacaq? –Qlobal macəralar dövrü başlayır


FHN sosial şəbəkə istifadəçiləri və KİV-ə müraciət edib\nFHN sosial şəbəkə istifadəçiləri və KİV-ə müraciət edib\nƏməliyyat Qərargahı Qubada itkin düşmüş alpinistlərin axtarışları ilə bağlı məlumat yayıb.\nFövqəladə Hallar Nazirliyindən FaktXəbər-ə verilən məlumata görə, Quba rayonu ərazisində dağlıq ərazidə itkin düşmüş alpinistlərin axtarışlarının aparılması üçün könüllü dəstələrin yaradılması ilə bağlı sosial şəbəkələrdə müxtəlif çağırışlar səslənir.\nFövqəladə Hallar Nazirliyi axtarışların mürəkkəb relyefi olan yüksək dağ massivində aparıldığını, eləcə də meteoroloji şəraiti nəzərə alaraq xəbərdarlıq edir ki, müvafiq geyim, rabitə vasitələri və digər xilasetmə ləvazimatları ilə təchiz olunmamış, həmçinin xüsusi hazırlıq keçməmiş şəxslərin həmin ərazilərə getməsi onların həyatı üçün təhlükəlidir.\nFövqəladə Hallar Nazirliyi kütləvi informasiya vasitələrinə, ictimaiyyət nümayəndələrinə, sosial şəbəkələrin istifadəçilərinə müraciət edərək Nazirliyin fəaliyyəti, xüsusilə də baş verən hadisələrlə bağlı rəsmi olmayan, dəqiqləşdirilməmiş məlumatlardan istifadə etməməyə çağırır və bu cür məlumat yayanlara diqqətli olmağı, yaranmış vəziyyətə həssaslıqla və anlayışla yanaşmağı tövsiyyə edir. Fövqəladə Hallar Nazirliyinin fəaliyyətinə dair məlumatlar fhn.gov.az rəsmi internet informasiya portalında mütəmadi dərc olunur.\nAxtarış-xilasetmə işləri barədə əlavə məlumat veriləcək.\nQeyd edək ki, dekabrın 23-də "Gilavar" Hava və Ekstrim İdman Klubunun üzvləri Cəbrayılzadə Fəridə Zəbiyulla qızı, Hüseynov Babur Vaqif oğlu və Bünyatzadə Namin Nizami oğlu Quba rayonunun Xınalıq kəndindən Tufandağı istiqamətində yürüşə çıxaraq geri qayıtmayıblar.\nMəqalədə : FHN sosial şəbəkə Quba alpinist\n14-12-2018 17:05 Bu saytlardan Mətbuat Şurasına ŞİKAYƏT OLUNDU\n14-12-2018 16:21 Bu il Azərbaycanda qış sərt keçməyəcək - RƏSMİ\n14-12-2018 16:06 Bəzi bələdiyyələr ləğv olunacaq\n14-12-2018 15:52 Azərbaycan hava proqnozunu öyrənmək üçün yeni müşahidə sistemi alır\n14-12-2018 14:05 Sabahın hava proqnozu açıqlanıb\n14-12-2018 12:42 İrandan Azərbaycana toyuq əti gətirilməsinə qadağa qoyulub\n14-12-2018 12:14 Elektron siqaretin gətirilməsinin qarşısı alınıb\n14-12-2018 11:35 Bakı Limanı 45 000-ci sərnişini qəbul edib\n14-12-2018 10:16 Xələf Xələfova yeni vəzifə verildi\n14-12-2018 09:43 Xırdalanın su və kanalizasiya sistemləri yenilənir\n14-12-2018 09:12 Baş nazir sosial müdafiə ilə bağlı qərarlarda yenilik etdi\n14-12-2018 09:04 Dövlət qurumunun normativ aktları ilə bağlı qaydalar təsdiqlənib\n13-12-2018 16:52 Xəzər dənizinin Azərbaycan zolağını xarici şirkətlər təmizləyəcək\n13-12-2018 15:55 MiFi paketini alana 6 aylıq pulsuz internet verilir\n13-12-2018 14:22 Azərbaycanda Nobel qardaşlarına film həsr olundu - VİDEO\n13-12-2018 14:15 Eldar Əzizovun qardaşına yüksək vəzifə verildi\n13-12-2018 14:11 “Azəriqaz” abonentlərinin sayını açqılayıb\n13-12-2018 12:56 Sabahın hava proqnozu açıqlanıb\n13-12-2018 12:52 "Şərq" bazarı belə olacaq - FOTO\n13-12-2018 11:58 “Nərimanov parkı”ndakı obyektlər də sökülür\n13-12-2018 11:48 Növbəti üç günün hava proqnozu açıqlanıb\n13-12-2018 11:40 Dini Komitəyə yeni şöbə müdiri təyin edilib\n13-12-2018 11:37 Özəl tibb müəssisələrində vergidən yüksək yayınma riskləri aşkarlanıb\n13-12-2018 10:49 Nazir Biləsuvarda vətəndaşlarla görüşəcək


Canlı bloq: "Qoşunlarımız müxtəlif istiqamətlərdə irəliləməyə nail olub" - [yenilənir]\nEv Cəmiyyət Canlı bloq: “Qoşunlarımız müxtəlif istiqamətlərdə irəliləməyə nail olub” –\nDüşmənə məxsus növbəti zirehli texnikalar məhv edilib.\nBu barədə Azərbaycan Mdüfiə Nazirliyinin Mətbuat Xidmətindən məlumat verilib.\nMüdafiə Nazirliyi düşmən mövqelərinə raket-artilleriya zərbələrinin endirilməsinin görüntülərini yayımlayıb.\nAzərbaycan Müdafiə Nazirliyinin müvafiq videosunu təqdim edirik.\n“Düşmənin növbəti PUA-sı Hava Hücumundan müdafiə bölmələrimiz tərəfindən dərhal aşkar olunaraq məhv edilib”, – məlumatda bildirilib..\n“Düşmənə məxsus Su-25 təyyarəsi məhv edilib”\nMəlumata görə, oktyabrın 17-də saat 11:11 radələrində Cəbrayıl rayonu istiqamətində bölmələrimizin mövqelərinə hava zərbələri endirməyə cəhd edən Ermənistan silahlı qüvvələrinə məxsus 1 ədəd Su-25 təyyarəsi Hava Hücumundan Müdafiə bölmələrimizin dəqiq atəşi ilə məhv edilib.\nAzərbaycan Müdafiə Nazirliyi düşmənin S-300 zenit-raket kompleksinin məhv edilməsinin görüntülərini yayıb.\nHumanitar atəşkəs rejimini kobudcasına pozan Ermənistan silahlı qüvvələri bu gün səhər saatlarından başlayaraq Tərtər, Ağdam, Bərdə və Ağcabədi rayonlarının ərazilərini atəşə tutur.\nMüdafiə Nazirliyindən verilən məlumata görə, Azərbaycan Ordusu tərəfindən sutka ərzində həyata keçirilən fəaliyyətlər nəticəsində cəbhənin müxtəlif istiqamətlərində düşmənin xeyli sayda canlı qüvvəsi, 7 ədəd T-72 tankı, 2 ədəd BM-21 “Qrad” YARS, 8 ədəd D-30 və 1 ədəd D-20 haubitsa topları, döyüş sursatı ilə yüklənmiş 10 ədəd yük maşını və 7 ədəd digər avtomobil texnikası məhv edilib və sıradan çıxarılıb.\nNövbəti məqalədəDaha 34 şagird və 21 işçidə koronavirus aşkarlanıb\nNəqliyyat, Rabitə və Yüksək Texnologiyalar Nazirliyi (NRYTN) vətəndaşları votsap üzərindən məşhur şirkətlərin adından həyata keçirilən “fişinq” kampaniyaları barədə xəbərdar edir. Belə ki, kiberdələduzlar istifadəçiləri...


İnformasiya sistemlərinin inkişafı departamentinin Proqramlaşdırma Şöbəsində PL/SQL üzrə Proqramçı / İnsan Resursları / Kapital Bank\nİnformasiya sistemlərinin inkişafı departamentinin Proqramlaşdırma Şöbəsində PL/SQL üzrə Proqramçı\nKapital Bank namizədləri İnformasiya sistemlərinin inkişafı Departamentinin Proqramlaşdırma şöbəsində PL/SQL üzrə Proqramçı vəzifəsinə müraciət etməklə peşəkar komandanın üzvü olmağa dəvət edir.\nSQL üzrə biliklər və PL/SQL - də proqramlaşdırma bacarığı;\nleft/right outer join - lərlə işləmə bacarığı;\nKompleks tiplər üzrə biliklər;\nOracle - standart paketləri ilə işləmə bacarığı;\nXML ilə işləmə bacarığı;\nMühasibatlıq, depozit, kredit və s. bank məhsulları üzrə ümumi biliklər;\nOptimal və yüksək səviyyədə dokumentasiya olunmuş kod yazmaq;\nYazılmış kodları təhlil etmək və lazımi dəyişiklikləri həyata keçirmək bacarığı.\nBank sistemlərinin hazırlanmasında ən azı 2 illik iş təcrübəsi;\nAnalitik düşünmə qabiliyyəti və fikrin strukturlaşdırılmış şəkildə təqdim edilməsi bacarığı;\nRəhbərlik və təşkilatçılıq qabiliyyəti;


Prezident İlham Əliyevin müdrikliyi Azərbaycanı regionda söz sahibinə çevirmişdir | Xalq Qəzeti\nPrezident İlham Əliyevin müdrikliyi Azərbaycanı regionda söz sahibinə çevirmişdir\n27.08.2016 09:29 | Oxunma sayı: 1050\nYaratdığımız yeni üçtərəfli əməkdaşlıq formatı böyük potensiala malikdir. Bu, çox önəmli, yeni geosiyasi təşəbbüsdür. Üçtərəfli əməkdaşlıq regionda sülhün, təhlükəsizliyin, sabitliyin təmin olunmasına xidmət edəcəkdir. İqtisadi əməkdaşlıq, energetika, nəqliyyat sektorlarında üçtərəfli əməkdaşlıq xalqlarımızın rifah halının yaxşılaşmasını təmin edir. Əsasını qoyduğumuz bu format beynəlxalq aləmdə özünə layiq yerini tutacaq. Biz bu gün mehriban qonşuluq nümunəsini göstəririk. Biz bu gün sübut edirik ki, əgər qarşılıqlı hörmət, xoş niyyət varsa, arzularımız səmimidirsə, hətta bizim qeyri-sabit, böhran və münaqişələrlə dolu olan regionumuzda ölkələrimizi risklərdən qoruya, sabitliyi möhkəmləndirə, əməkdaşlığı dərinləşdirə bilərik.\nBeynəlxalq aləmdə baş verən çoxsaylı ictimai-siyasi proseslərə çevik reaksiya verən və həmin proseslər fonunda özünün maraq və mənafelərinə uyğun addımlar atan Azərbaycan dövlətinin xarici siyasət kursu hamı tərəfindən yüksək səviyyədə bəyənilir. Bunun üç mühüm səbəbi vardır. Birinci, bu kursun təməlində Heydər Əliyev siyasi müdrikliyinin prinsipləri dayanır. İkinci, bu siyasi kurs regionun ən nüfuzlu liderlərindən olan Azərbaycan Prezidenti İlham Əliyev tərəfindən reallaşdırılır. Üçüncü, Azərbaycanın xarici siyasəti bütün dünya üçün açıq, səmimi, qarşılıqlı hörmət və etimada əsaslanan şəkildə aparılır. Məhz bu üç prinsipə görə bizim xarici siyasətimiz həmişə, Ermənistan istisna olmaqla, hamı tərəfindən bəyənilib. Ancaq son zamanlar həmin üç prinsipə daha biri də əlavə olunub. Bu isə Prezident İlham Əliyevin ölkəmiz, regionumuz və dünya üçün xüsusi əhəmiyyət kəsb edən təşəbbüslərlə çıxış etməsidir. Dövlət başçımızın həmin təşəbbüsləri, sözün həqiqi mənasında, Azərbaycanı regionda və dünyada aparıcı söz sahibinə çevirmişdir.\nÖlkəmizin regionda və dünyada söz sahibinə çevrilməsinin nəticələrini biz hər gün, hər addımda görürük. Belə ki, artıq bütün siyasi dairələr Azərbaycana səmimi münasibət bəsləyir, addımlarımıza hörmət və ehtiramla yanaşırlar. Təbii ki, beynəlxalq aləmdə qazandığımız bu etimad kimlərinsə qısqanclığına da səbəb olur. Biz bu səmimiyyəti və qısqanclığı Azərbaycan Respublikasının BMT Təhlükəsizlik Şurası kimi mötəbər beynəlxalq quruma sədrlik etmək statusu qazandığı günlərdə də müşahidə etmişdik, ölkəmizin Avropa Şurası Nazirlər Komitəsinə sədrlik etdiyi müddətdə də. Bədxahlarımızın yanıb-yaxıldığı məqamları Rusiya Federasiyasının Prezidenti Vladimir Putinin bu ayın əvvəlində Bakıya gələrək Azərbaycan Respublikasının Prezidenti İlham Əliyevlə görüşlərdə ölkələrarası münasibətlərin yüksək səviyyədə olduğunu xüsusi bir məntiqlə vurğuladığı günlərdə də görmüşdük, İran İslam Respublikasının Prezidenti Həsən Ruhaninin Bakıda səsləndirdiyi bəyanatlardan sonra da. Fikrimizi bir neçə konkret faktla davam etdirək.\nBu il avqustun 8-də Bakıda, Heydər Əliyev Mərkəzində Azərbaycan Respublikasının Prezidenti İlham Əliyevin, İran İslam Respublikasının Prezidenti Həsən Ruhaninin və Rusiya Federasiyasının Prezidenti Vladimir Putinin iştirakı ilə keçirilən üçtərəfli Zirvə görüşündə V. Putin regiondakı müasir siyasi mənzərəni xarakterizə edərkən dedi: "Azərbaycan və İran Rusiya üçün mehriban qonşular və mühüm tərəfdaşlardır. Biz bir-birimizlə səmərəli əməkdaşlıq üzrə zəngin təcrübə toplamışıq. Sözsüz ki, bu gün biz münasibətlərimizdə yeni səhifə açırıq, üçtərəfli formatda qarşılıqlı fəaliyyətə start veririk. Bizim fikrimizcə, bu cür formata ehtiyac olması aşkardır. Üç ölkəni birləşdirən əsas amil geniş əhatəli regional və qlobal məsələlərə yanaşmanı əlaqələndirməyə hazır olmağımız, ticari-iqtisadi sahədə çoxplanlı praktiki əməkdaşlığı bundan sonra da genişləndirmək istəyimizdir. Onu da qeyd edim ki, bütün dövlətlər, hər halda çoxsaylı dövlətlər bu cür problemlərlə üzləşir. Bu, davam edən qlobal iqtisadi böhrana da, gərginliyə də aiddir. Bizim ölkələr üçün bu, çox cəhətdən onunla bağlıdır ki, indicə dediyim gərginlik sizin və bizim sərhədlərdə xeyli dərəcədə mövcuddur. Mən, həm Əfqanıstanı, həm də Yaxın Şərqi, qeyri-sabitlik zonalarını və qaynar münaqişələri, ilk növbədə İŞİD, "Cəbhət ən-Nusra" və digər terror təşkilatları tərəfindən artmaqda olan terror təhlükəsini nəzərdə tuturam. Bütün bunlar bizim üçün real təhlükədir. Bu problemlərin həlli yollarını birgə axtarmaq istəyi ölkələrimizin daha sıx qarşılıqlı əlaqəsini tənzimləmək zərurətini şərtləndirir".\nRegiondakı ictimai-siyasi və sosial-iqtisadi proseslərə İran İslam Respublikasının Prezidenti Həsən Ruhaninin münasibəti də maraqlıdır: "Müxtəlif tarixi, mədəni, dini və sosial sahələrdə ortaq dəyərlər, habelə mövcud potensiallardan zamanında yararlanmaq üçtərəfli əlaqələrin genişlənməsi üçün fürsətlər yaradır. Müxtəlif potensiallardan istifadə, enerji məsələləri, habelə geosiyasi, coğrafi mövqe üç qonşu ölkə arasında əlaqələrin genişləndirilməsi baxımından böyük bir fürsətdir. Digər tərəfdən, terrorizm, ekstremizm, ekoloji sahədə müxtəlif problemlərin yaranması, mütəşəkkil cinayətkarlıq və digər problemlərlə mübarizə hər üç ölkənin anlaşmaya nail olmasını tələb edir".\nDost ölkənin dövlət başçısı əlavə edir ki, son illərdə dünyada baş verən dəyişikliklər, əməkdaşlıq və ortaq fikrə sahib olmaq bu problemlərə üstün gəlməyin mümkünlüyünü göstərir: "Görürük ki, potensialdan istifadə etmək mümkündür. İran İslam Respublikası ilə Azərbaycan Respublikası arasında müxtəlif sahələrdə əlaqələrdə çox müsbət dəyişikliklər baş verib. Bu iki ölkə arasında yaxşı qonşuluq münasibətləri var, əlaqələrin genişlənməsi üçün müxtəlif təşəbbüslər irəli sürülüb. Ticari-iqtisadi əməkdaşlığın genişlənməsi baxımından gömrük sahəsində əməkdaşlıq, elektrik xətlərinin, habelə dəmir yollarının birləşdirilməsi ilə bağlı anlaşmalar, Astaraçayın üzərində körpünün salınması, həmçinin Xudafərin su mənbəyindən müştərək istifadə edilməsi kimi faktları göstərmək olar."\nGöründüyü kimi, həm Moskva, həm də Tehran rəhbərliyi Azərbaycanla əməkdaşlığa xüsusi önəm verir , bizim mövqeyimizi müdafiə edir, təşəbbüslərimizi dəstəkləyirlər. Xatırladaq ki, avqustun 8-də Bakıda keçirilmiş üçtərəfli Zirvə görüşündə iştirak edən liderlərin hamısı bəyan etmişdi ki, yeni formalaşdırılan bu formatın əsas təşəbbüskarı məhz Prezident İlham Əliyevdir. Elə, son dövrlərin yeni əməkdaşlıq formatlarından olan Azərbaycan - Rusiya – Türkiyə üçlüyünün də əsas təşəbbüskarının məhz rəsmi Bakı olduğu söylənilməkdədir.\nAncaq təkcə bunlar deyil . Azərbaycan Respublikası, həm BMT Təhlükəsizlik Şurasına , həm də Avropa Şurası Nazirlər Komitəsinə sədrlik etdiyi dövrlərdə də özümüzün ən ağrılı problemimiz olan Dağlıq Qarabağ münaqişəsinin ədalətli şəkildə həlli yollarının tapılması ilə yanaşı, eləcə də, regionumuzu, Avropanı və bütün dünyanı narahat edən problemlərin həlli yollarının araşdırılması məqsədilə təşəbbüslər irəli sürmüşdü. Bu tarixi faktlar beynəlxalq tribunalardan dəfələrlə səsləndirilib.\nAncaq Azərbaycanın xarici siyasətdəki uğurları təkcə Bakı - Moskva və Bakı -Tehran münasibətlərinin yüksələn xətlə inkişaf etməsi ilə bitmir. Bununla yanaşı, Bakı - Vaşinqton münasibətlərindəki dostluq və tərəfdaşlıq əlaqələri də ildən-ilə yaxşılaşır. Həmin faktı ötən il Azərbaycanın qonağı olmuş ABŞ dövlət katibinin Avropa və Avrasiya məsələləri üzrə müavini, xanım Viktoriya Nuland Bakıda keçirdiyi mətbuat konfransında bu şəkildə dilə gətirmişdi: "ABŞ Azərbaycanla 20 ildən artıq tarixə malik əməkdaşlığı yüksək qiymətləndirir. Rəsmi Vaşinqton ötən illər ərzində qurulmuş güclü əlaqələri davam etdirmək istəyir".\nVaşinqton təmsilçisinin Bakıda keçirdiyi mətbuat konfransında qeyd edilmişdi ki, ölkələrimiz arasında enerji sahəsində görülən işlər çox yaxşı səviyyədədir: "Biz əlavə işlər görməyə, layihələr həyata keçirməyə çalışırıq. Ölkələrimizin birgə həyata keçirdiyi ilk layihə Bakı-Tbilisi-Ceyhan layihəsi olub. Hazırda "Cənub" qaz dəhlizi layihəsinin reallaşması istiqamətində birgə çalışırıq. Bu, ABŞ, Avropa və Azərbaycan üçün müştərək bir layihədir".\nHəm ölkəmizdəki, həm də beynəlxalq aləmdəki politoloq, siyasətçi və konfliktoloqlar bu fikirdədirlər ki, rəsmi Bakının yürütdüyü prinsipial siyasətin nəticəsi olaraq, regionda sülh, sabitlik və iqtisadi əməkdaşlığa ciddi təhlükə olan Ermənistan-Azərbaycan, Dağlıq Qarabağ münaqişəsinin həlli ilə bağlı beynəlxalq səviyyəli müzakirələrin son vaxtlar yenidən intensivləşməsi müşahidə olunur. Aşkar görünür ki, dünyada baş verən mühüm geosiyasi dəyişikliklər fonunda Cənubi Qafqazdakı münaqişə ocaqlarının söndürülməmiş qalması ümumi siyasi mənzərəyə mənfi təsir göstərməklə yanaşı, bölgədə iqtisadi və siyasi maraqları olan dövlətlərin mənafelərini ciddi şəkildə təhdid edir. Münaqişənin həlli məsələsinin regional müstəvidən çıxaraq, beynəlxalq səciyyə daşıması da məhz bu amillə şərtlənir.\nXatırladaq ki, ötən il fevralın 7-də 51-ci Münxen Təhlükəsizlik Konfransı çərçivəsində "Ukraynadan əlavə - Avropada həll olunmamış münaqişələr" mövzusunda keçirilmiş panel müzakirəsində çıxış edən Azərbaycan Respublikasının Prezidenti İlham Əliyev Avropada, NATO təmsilçiləri ilə eyni masa arxasında əyləşərək dilə gətirmişdi ki, Rusiya bizim dostumuzdur və bu dövlətin subyektləri ilə sıx əlaqələrimiz vardır. Bu isə o deməkdir ki, Azərbaycan rəhbərliyi də, diplomatiyamız da hamı ilə münasibətlərdə səmimidir, açıq xətt götürür və heç kimdən heç nəyi gizlətmir.\nHəmin məqamlar Heydər Əliyev siyasi müdrikliyindən yaranmış milli dövlətçilik prinsiplərimizin saflığından, səmimiyyətindən, bəşəriliyindən xəbər verir. Heydər Əliyev uzaqgörənliyinin əsas nümunələrindən biri də o idi ki, ulu öndər ilk növbədə coğrafi baxımdan yaxın olan qonşularımızla hərtərəfli əməkdaşlığın genişləndirilməsini vacib məsələ kimi qarşıya qoyurdu. Həmin mühüm məqamı bu il avqustun 8-də Bakıda Rusiya və İran prezidentlərinin iştirakı ilə keçirilən Zirvə görüşündə yekun nitqi söyləyən Prezident İlham Əliyev bu şəkildə ifadə etdi: "Əlbəttə ki, gələcəkdə biz siyasi əlaqələri daha da möhkəmləndirməliyik. Biz qonşuyuq. Biz mehriban qonşuluq şəraitində yaşayırıq və bu birliyi möhkəmləndirməliyik".


Anglo Asian Mining səhmdarlarına 2006-cı ilin yekununu təqdim edəcək\nBiznes və iqtisadiyyat xəbərləri 17 Mart 2007 11:57 (UTC+04:00)\nAzərbaycan,Bakı/müxbir Trend S.Babayeva/Azərbaycanda qızıl və mis emalı ilə məşğul olan Anglo Asian Mining PLC şirkəti 2006-cı ilin ilkin iş yekununu şirkətin səhmdarlarına martın 19-da təqdim edəcəyi barədə elan edib. Bu barədə şirkətin məlumatında bildirilib.\nAnglo Asian Mining PLC şirkəti artıq Azərbaycanın Ekologiya və Təbii Sərvətlər Nazirliyinə "Gədəbəy" yatağının ehtiyatlarının aşkarlanması və kommersiya cəhətdən cəlbediciliyi ilə bağlı hesabat təqdim edib.\nŞirkət 1997-ci ilin avqustunda Azərbaycan hökuməti ildə ölkənin cənub-qərb hissəsində yataqların emalı ilə bağlı müqavilə bağlayıb. Müqavilənin 49 faiz iştirak payı R.V. Investment Services Grour LLC şirkətinə, 51 faizi isə Azərbaycanın Ekologiya və Təbii Sərvətlər Nazirliyi qismində Azərbaycan hökumətinə məxsusdur.


Neftçalada Ulu Öndərin anadan olmasının 99 illiyi qeyd edilib - AZƏRTAC\nNeftçalada Ulu Öndərin anadan olmasının 99 illiyi qeyd edilib\nNeftçala, 10 may, Aydın Yavərzadə, AZƏRTAC\nNeftçala rayonunda ulu öndər Heydər Əliyevin anadan olmasının 99-cu ildönümü ictimaiyyət nümayəndələri ilə birlikdə qeyd olunub.\nAZƏRTAC--ın bölgə müxbiri xəbər verir ki, tədbirdə Neftçala Rayon İcra Hakimiyyətinin başçısı Mirhəsən Seyidov, RİH-in məsul şəxsləri, hüquq-mühafizə orqanlarının, idarə, müəssisə, təşkilatların rəhbərləri, şəhid ailələri, Vətən müharibəsi iştirakçıları və ictimaiyyət nümayəndələri iştirak ediblər.\nƏvvəlcə ümummilli lider Heydər Əliyevin, Azərbaycanın suverenliyi, ərazi bütövlüyü və torpaqlarımızın azadlığı uğrunda canlarından keçən şəhidlərimizin əziz xatirəsi bir dəqiqəlik sükutla yad olunub və Dövlət Himni oxunub.\nTədbirdə çıxış edən natiqlər qəlbi daim Vətən eşqi ilə döyünən, bütün varlığı ilə xalqına bağlı olan, millətini zamanın sərt sınaqlarından məharətlə çıxaran, hər bir çətin vəziyyətdən ən düzgün çıxış yolu tapan müdrik lider Heydər Əliyevin Azərbaycan tarixindəki və beynəlxalq arenadakı rolundan, o cümlədən demokratik, hüquqi dövlət quruculuğunda, ölkəmizin qüdrətlənməsində, xalqın rifahının yüksəldilməsində misilsiz xidmətlərindən və dünya siyasətinə verdiyi töhfələrdən danışıblar.\nBildirilib ki, Ümummilli Lider dövlətçiliyin ideoloji-siyasi əsaslarını yaratmaqla, xalqı əsl müstəqilliyə qovuşduraraq hafizələrdə əbədiyaşarlıq qazanıb. Azərbaycanın gələcəkdə dövlət müstəqilliyinin elan edilməsi üçün real əsaslar, yeni suveren bir ölkə kimi qarşılaşa biləcəyi mühüm məsələlərin həlli üsulları hələ ulu öndər Heydər Əliyevin sovet hakimiyyəti illərində respublikamıza birinci rəhbərliyi dövründə formalaşıb. Onun istefa verdiyi vaxtdan – 1987-ci ilin oktyabrından 1993-cü ilin iyununda növbəti dəfə hakimiyyətə qayıdışınadək olan dövrdə ölkədə yaranan özbaşınalıq, anarxiya, xaos iqtisadiyyatın tənəzzülə uğraması, ictimai-siyasi sabitliyin pozulması, eləcə də tarixi torpaqlarımızın işğal olunması ilə nəticələndi, eyni zamanda, vətəndaş müharibəsi və müstəqilliyimizin itirilməsi təhlükəsi yarandı. Xalqı bu bəlalardan yalnız dahi şəxsiyyət Heydər Əliyev xilas etdi.\nNeftçala RİH başçısı Mirhəsən Seyidov çıxış edərək ulu öndər Heydər Əliyevin Azərbaycan tarixində fenomen şəxsiyyət olduğunu vurğulayıb. Deyib ki, Heydər Əliyevin yenidən hakimiyyətə qayıdışı ilə Azərbaycan dövlətçiliyi böyük təhlükələrdən xilas olub, ölkənin ictimai-siyasi, sosial-iqtisadi, elmi-mədəni həyatında, beynəlxalq əlaqələrində əsaslı dönüş yaranıb. Ümummilli lider Heydər Əliyevin qurduğu Azərbaycan bu gün Prezident İlham Əliyevin rəhbərliyi ilə beynəlxalq arenada öz sözünü deyir və inkişaf edir. Azərbaycanın əldə etdiyi uğurların əsasında Prezident İlham Əliyevin qətiyyəti, əzmkarlığı və Ulu Öndərin siyasi, mənəvi irsinin layiqincə yaşadılması dayanır. Eyni zamanda, dövlətimizin beynəlxalq nüfuzu daha da artmaqla, dünya ölkələri sırasında mövqeyi hərtərəfli möhkəmlənib. Bütün bunlar isə Vətən müharibəsindəki möhtəşəm Qələbəmizi şərtləndirib. 30 ilə yaxın müddətdə düşmən tapdağında olan dədə-baba torpaqlarımız 44 günlük Vətən müharibəsi ilə işğaldan azad edildi.\nBildirilib ki, millətinə xidməti həyat amalına çevirən Prezident İlham Əliyev verdiyi bütün vədləri əməlləri ilə doğruldaraq, hər bir azərbaycanlının Prezidenti olduğunu sübuta yetirib və xalqın sonsuz məhəbbətini qazanıb.\nTədbir Biləsuvar Regional Mədəniyyət İdarəsinin Neftçala rayon Mədəniyyət evinin hazırladığı konsertlə davam edib.\nAZERTAG.AZ :Neftçalada Ulu Öndərin anadan olmasının 99 illiyi qeyd edilib